Avis juridique important

|

52004SC0828

Σύσταση για σύσταση του Συμβουλίου από την Πολωνία προκειμένου να τερματιστεί η κατάσταση υπερβολικού ελλείμματος  /* SEC/2004/0828 τελικό */

Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ ΠΡΟΣ ΤΗΝ ΠΟΛΩΝΙΑ προκειμένου να τερματιστεί η κατάσταση υπερβολικού ελλείμματος(υποβάλλεται από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις 7 Απριλίου 2004, η Επιτροπή δημοσίευσε τις εαρινές προβλέψεις του 2004 [1]. Σύμφώνα με τις προβλέψεις αυτές, στις οποίες λαμβάνονται υπόψη τα στοιχεία που υποβλήθηκαν από την Πολωνία το Μάρτιο του 2004, το έλλειμμα της γενικής κυβέρνησης στην Πολωνία αυξήθηκε από 3,6% του ΑΕΠ το 2002 [2] σε 4,1% του ΑΕΠ το 2003, ποσοστό που υπερβαίνει την τιμή της αναφοράς του 3% του ΑΕΠ που ορίζει η Συνθήκη.[1]  Οι εαρινές προβλέψεις της Επιτροπής του 2004 είναι διαθέσιμες στον ακόλουθο δικτυακό τόπο: http://europa.eu.int/comm/economy_finance/publications/european_economy/2004/ee204en.pdf.[2]  Σύμφωνα με το πρόγραμμα σύγκλισης, που υποβλήθηκε από τις πολωνικές αρχές στις 17 Μαΐου, το έλλειμμα για το 2002 αναθεωρήθηκε σε 4,0% του ΑΕΠ.Με βάση τις πρώτες αυτές ενδείξεις, στις 12 Μαΐου 2004 η Επιτροπή κίνησε τη διαδικασία υπερβολικού ελλείμματος για την Πολωνία με τη σύνταξη της έκθεσης που προβλέπεται στο άρθρο 104 παράγραφος 3 της Συνθήκης [3]. Στις 17 Μαΐου 2004, η Επιτροπή έλαβε το πρόγραμμα σύγκλισης της Πολωνίας, στο οποίο επιβεβαιώνεται ότι το 2003 το έλλειμμα έφθασε σε 4,1% του ΑΕΠ.[3]  Το πλήρες κείμενο της έκθεσης αυτής διατίθεται στον ακόλουθο δικτυακό τύπο: http://europa.eu.int/comm/economy_finance/about/activities/sgp/procedures_en.htm.Η εφαρμογή της διαδικασίας υπερβολικού ελλείμματος (ΔΥΕ) διέπεται από το άρθρο 104 της Συνθήκης και τον κανονισμό (ΕΚ) αριθ. 1467/97 του Συμβουλίου «για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος», που αποτελεί μέρος του Συμφώνου Σταθερότητας και Ανάπτυξης [4]. Οι χώρες που προσχώρησαν στην ΕΕ την 1η Μαΐου 2004 είναι κράτη μέλη με παρέκκλιση τα οποία οφείλουν να αποφεύγουν τα υπερβολικά ελλείμματα, χωρίς ωστόσο να προβλέπεται για αυτά η επιβολή κυρώσεων σύμφωνα με το άρθρο 104 παράγραφοι 9 και 11. Σύμφωνα με την έκθεση της Επιτροπής που καταρτίστηκε βάσει του άρθρου 104 παράγραφος 3 της Συνθήκης, το γεγονός ότι το έλλειμμα της Πολωνίας το 2003 υπερέβη την τιμή αναφοράς του 3% του ΑΕΠ που ορίζει η Συνθήκη δεν ήταν αποτέλεσμα έκτακτων περιστάσεων μη ελεγχόμενων από τις πολωνικές αρχές ούτε ήταν επακόλουθο κάποιας σοβαρής οικονομικής ύφεσης με την έννοια του Συμφώνου Σταθερότητας και Ανάπτυξης, δεδομένου ότι ο ρυθμός αύξησης του πραγματικού ΑΕΠ έφθασε σε 3,7% το 2003. Όσον αφορά τις εξελίξεις για το 2004, η έκθεση καταλήγει στο συμπέρασμα ότι το έλλειμμα της γενικής κυβέρνησης είναι πιθανό να αυξηθεί και να διατηρηθεί σε επίπεδο υψηλότερο από 3% του ΑΕΠ. Ειδικότερα, σύμφωνα με τις εαρινές προβλέψεις της Επιτροπής του 2004, το έλλειμμα της γενικής κυβέρνησης προβλέπεται να διαμορφωθεί σε 6,0% του ΑΕΠ το 2004, θα είναι δηλαδή υψηλότερο από το ποσοστό 5,7% του ΑΕΠ που είχαν προβλέψει οι πολωνικές αρχές στο πρόγραμμα σύγκλισης.[4]  ΕΕ L 209, της 2.8.1997.Με βάση τις εαρινές προβλέψεις της Επιτροπής του 2004, η έκθεση της Επιτροπής καταλήγει επίσης στο συμπέρασμα ότι ο δείκτης του χρέους προς το ΑΕΠ, ο οποίος έφθασε σε 45,4% του ΑΕΠ το 2003, θα εξακολουθήσει και το 2004 να κινείται σε επίπεδα χαμηλότερα από την τιμή αναφοράς του 60% της Συνθήκης. Ειδικότερα, σύμφωνα με τις εαρινές προβλέψεις της Επιτροπής του 2004, ο δείκτης του χρέους προς το ΑΕΠ αναμένεται να φθάσει σε 49,1% του ΑΕΠ το 2004, εκτίμηση που συμφωνεί με το ποσοστό του 49% που είχαν προβλέψει οι πολωνικές αρχές στο πρόγραμμα σύγκλισης. Τα στοιχεία σχετικά με το έλλειμμα και το χρέος πρέπει να αναθεωρηθούν προς τα πάνω αν τα ανοικτά συνταξιοδοτικά ταμεία δεν συμπεριληφθούν στον τομέα της γενικής κυβέρνησης, σύμφωνα με την απόφαση της EUROSTAT σχετικά με την ταξινόμηση των κεφαλαιοποιητικών συνταξιοδοτικών καθεστώτων.Το άρθρο 104 παράγραφος 4 της Συνθήκης αναφέρει ότι «η επιτροπή του άρθρου 114 (δηλαδή η Οικονομική και Δημοσιονομική Επιτροπή) διατυπώνει γνώμη για την έκθεση της Επιτροπής». Η επιτροπή αυτή εξέδωσε την έκθεσή της στις 24 Μαΐου 2004, στην οποία συμφωνεί με την εκτίμηση που διατύπωσε η Επιτροπή στην έκθεσή της. Ειδικότερα, η επιτροπή καταλήγει στο συμπέρασμα ότι η δημοσιονομική κατάσταση στην Πολωνία δείχνει την ύπαρξη υπερβολικού ελλείμματος βάσει του πρώτου από τα δύο κριτήρια που προβλέπονται στο άρθρο 104 παράγραφος 2 για τον εντοπισμό των ελλειμμάτων αυτών. Η εξέταση και άλλων σχετικών παραγόντων, και ιδίως της μεσοπρόθεσμης δημοσιονομικής θέσης και του δείκτη δημοσίων επενδύσεων, δεν μετέβαλαν την εκτίμηση που στηριζόταν στα ίδια τα κριτήρια. Επίσης, σύμφωνα με την εκτίμηση της επιτροπής, το 2004 το έλλειμμα της γενικής κυβέρνησης θεωρείται πιθανό ότι θα συνεχίσει να υπερβαίνει την τιμή αναφοράς της Συνθήκης, ενώ το ακαθάριστο χρέος της γενικής κυβέρνησης αναμένεται να παραμείνει χαμηλότερο από την τιμή αναφοράς του 60% του ΑΕΠ της Συνθήκης.Η Επιτροπή, αφού εξέτασε τους συναφείς παράγοντες που έλαβε υπόψη στην έκθεσή της και συνεκτιμώντας τη γνώμη της επιτροπής, διατυπώνει τη γνώμη ότι υφίσταται υπερβολικό έλλειμμα στην Πολωνία. Η γνώμη αυτή, που εκδόθηκε από την Επιτροπή στις 24 Ιουνίου 2004, διαβιβάστηκε στο Συμβούλιο, βάσει του άρθρου 104 παράγραφος 5 της συνθήκης. Η Επιτροπή συνέστησε στο Συμβούλιο να λάβει σχετική απόφαση, σύμφωνα με το άρθρο 104 παράγραφος 6. Επιπλέον, με το παρόν έγγραφο, η Επιτροπή υποβάλλει στο Συμβούλιο σύσταση για σύσταση του Συμβουλίου με αποδέκτη την Πολωνία, προκειμένου να τερματιστεί η κατάσταση υπερβολικού ελλείμματος, σύμφωνα με το άρθρο 104 παράγραφος 7 της Συνθήκης. Στο πλαίσιο της παρακολούθησης της εφαρμογής των ενεργειών που θα αναληφθούν από την Πολωνία, το Συμβούλιο μπορεί να της απευθύνει και άλλες συστάσεις σύμφωνα με το άρθρο 104 παράγραφος 7, λαμβάνοντας υπόψη ότι το άρθρο 104 παράγραφος 9 δεν εφαρμόζεται στα κράτη μέλη με παρέκκλιση.Σύσταση για  ΣΥΣΤΑΣΗ ΤΟΥ ΣΥΜΒΟΥΛΙΟΥ ΠΡΟΣ ΤΗΝ ΠΟΛΩΝΙΑ προκειμένου να τερματιστεί η κατάσταση υπερβολικού ελλείμματοςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣΈχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 104 παράγραφος 7,τη σύσταση της Επιτροπής,Εκτιμώντας τα ακόλουθα:(1) Σύμφωνα με το άρθρο 104 της Συνθήκης, τα κράτη μέλη αποφεύγουν τα υπερβολικά δημοσιονομικά ελλείμματα.(2) Το Σύμφωνο Σταθερότητας και Ανάπτυξης βασίζεται στο στόχο της διασφάλισης υγιών δημόσιων οικονομικών ως μέσου ενίσχυσης των προϋποθέσεων για τη σταθερότητα των τιμών και την ισχυρή βιώσιμη ανάπτυξη που ευνοεί τη δημιουργία απασχόλησης.(3) Το Συμβούλιο, βάσει του άρθρου 104 παράγραφος 6, εξέδωσε στις [5 Ιουλίου] 2004 απόφαση σχετικά με την ύπαρξη υπερβολικού ελλείμματος στην Πολωνία.(4) Μετά την έκδοση απόφασης σχετικά με την ύπαρξη υπερβολικού ελλείμματος στην Πολωνία, το Συμβούλιο, βάσει του άρθρου 104 παράγραφος 7 της Συνθήκης και του άρθρου 3 του κανονισμού (ΕΚ) αριθ. 1467/97 του Συμβουλίου, πρέπει ταυτόχρονα να απευθύνει στο ενδιαφερόμενο κράτος μέλος συστάσεις για τον τερματισμό της κατάστασης υπερβολικού ελλείμματος εντός συγκεκριμένης περιόδου.(5) Σύμφωνα με το άρθρο 3 παράγραφος 4 του κανονισμού (ΕΚ) 1467/97 του Συμβουλίου, η σύσταση αυτή πρέπει να θέτει μεγίστη προθεσμία τεσσάρων μηνών προκειμένου το συγκεκριμένο κράτος μέλος να λάβει αποτελεσματικά μέτρα και να προβλέπει ότι η διόρθωση του υπερβολικού ελλείμματος θα πρέπει να ολοκληρωθεί εντός του έτους που ακολουθεί εκείνο κατά το οποίο εντοπίστηκε, εκτός εάν συντρέχουν ειδικές περιστάσεις. Οι ειδικές αυτές περιστάσεις συντρέχουν στην περίπτωση της Πολωνίας λόγω της αισθητά υψηλότερης τιμής του ελλείμματος της γενικής κυβέρνησης σε σχέση με την τιμή αναφοράς κατά την προσχώρηση στην ΕΕ, καθώς και λόγω των διαρθρωτικών μεταβολών που συντελούνται τη στιγμή αυτή στην οικονομία της χώρας.(6) Λόγω των ειδικών αυτών περιστάσεων, το Συμβούλιο μπορεί να επιτρέψει τη διόρθωση του υπερβολικού ελλείμματος σε μεσοπρόθεσμο πλαίσιο. Θεωρείται σκόπιμο να θεωρηθεί ότι το πρόγραμμα σύγκλισης που υποβλήθηκε από την Πολωνία το Μάιο του 2004, οι επικαιροποιήσεις του προγράμματος αυτού που θα ακολουθήσουν και οι γνώμες του Συμβουλίου σχετικά με αυτές προσδιορίζουν την πορεία προσαρμογής για τη διόρθωση του υπερβολικού ελλείμματος. Σύμφωνα με το πρόγραμμα σύγκλισης του Μαΐου 2004, η διόρθωση του υπερβολικού ελλείμματος πρόκειται να ολοκληρωθεί μέχρι το 2007, με τους ακόλουθους ετήσιους στόχους όσον αφορά το έλλειμμα της γενικής κυβέρνησης: 5,7% του ΑΕΠ το 2004, 4,2% του ΑΕΠ το 2005, 3,3% το 2006 και 1,5% του ΑΕΠ το 2007. Οι προβλέψεις του προγράμματος για το 2005 και τα επόμενα έτη στηρίζονται στο λεγόμενο σχέδιο Hausner. Η πορεία προσαρμογής προσδιορίζεται με βάση ένα μακροοικονομικό σενάριο το οποίο, σύμφωνα με τη γνώμη του Συμβουλίου της [5ης Ιουλίου] 2004 για το πρόγραμμα σύγκλισης, στηρίζεται σε μάλλον ευνοϊκές αναπτυξιακές παραδοχές για τα τελευταία έτη του προγράμματος.(7) Κατά την άποψη του Συμβουλίου, τα μέτρα δημοσιονομικής εξυγίανσης πρέπει να εξασφαλίζουν μόνιμη βελτίωση του αποτελέσματος της γενικής κυβέρνησης, ενώ παράλληλα να αποσκοπούν στη βελτίωση της ποιότητας των δημόσιων οικονομικών της χώρας και στην ενίσχυση του αναπτυξιακού δυναμικού της οικονομίας της.ΣΥΝΙΣΤΑ:- στις πολωνικές αρχές να θέσουν τέρμα στην παρούσα κατάσταση υπερβολικού ελλείμματος το συντομότερο δυνατό.- στις πολωνικές αρχές να αναλάβουν ενέργειες σε μεσοπρόθεσμο πλαίσιο έτσι ώστε το έλλειμμα να μειωθεί σε επίπεδο χαμηλότερο του 3% του ΑΕΠ το 2007 με αξιόπιστο και διατηρήσιμο τρόπο, σύμφωνα με την πορεία μείωσης του ελλείμματος που προσδιορίζεται στη γνώμη του Συμβουλίου για το πρόγραμμα σύγκλισης .- στις πολωνικές αρχές να εφαρμόσουν με αποφασιστικότητα τα μέτρα που προβλέπονται στο πρόγραμμα σύγκλισης του Μαΐου 2004, και ιδίως εκείνα που περιλαμβάνει το λεγόμενο σχέδιο Hausner .- στις πολωνικές αρχές να αναλάβουν αποτελεσματικές ενέργειες μέχρι τις [5 Νοεμβρίου 2004] όσον αφορά τα μέτρα που προβλέπονται για την επίτευξη του στόχου σχετικά με το έλλειμμα του 2005.Επιπλέον, το Συμβούλιο καλεί τις πολωνικές αρχές:- να διαθέσουν τυχόν πρόσθετα έσοδα για τη μείωση του ελλείμματος της γενικής κυβέρνησης.- να εξασφαλίσουν την αναχαίτιση της αύξησης του δείκτη χρέους.Η παρούσα σύσταση απευθύνεται στη Δημοκρατία της Πολωνίας.Βρυξέλλες, [5 Ιουλίου 2004].Για το ΣυμβούλιοΟ Πρόεδρος[...]


title: Σύσταση του Συμβουλίου, της 22ας Μαΐου 2017, σχετικά με το ευρωπαϊκό πλαίσιο επαγγελματικών προσόντων για τη διά βίου μάθηση και με την κατάργηση της σύστασης του Ευρωπαϊκού Κοινοβουλίου και του Συμβουλίου, της 23ης Απριλίου 2008, σχετικά με τη θέσπιση του ευρωπαϊκού πλαισίου επαγγελματικών προσόντων για τη διά βίου μάθηση

text:
                  15.6.2017

                  EL

                  Επίσημη Εφημερίδα της Ευρωπαϊκής Ένωσης

                  C 189/15

            ΣΫΣΤΑΣΗ ΤΟΥ ΣΥΜΒΟΥΛΊΟΥ
      της 22ας Μαΐου 2017
      σχετικά με το ευρωπαϊκό πλαίσιο επαγγελματικών προσόντων για τη διά βίου μάθηση και με την κατάργηση της σύστασης του Ευρωπαϊκού Κοινοβουλίου και του Συμβουλίου, της 23ης Απριλίου 2008, σχετικά με τη θέσπιση του ευρωπαϊκού πλαισίου επαγγελματικών προσόντων για τη διά βίου μάθηση
      (2017/C 189/03)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 165 και 166,
      Έχοντας υπόψη την πρόταση της Ευρωπαϊκής Επιτροπής,
      Εκτιμώντας τα ακόλουθα:

                  1)

                  Τα επαγγελματικά προσόντα εξυπηρετούν διάφορους σκοπούς. Δείχνουν στους εργοδότες τι γνωρίζουν θεωρητικά και τι είναι σε θέση να κάνουν οι κάτοχοί τους («μαθησιακά αποτελέσματα»). Ενδεχομένως αποτελούν προϋπόθεση για την πρόσβαση σε ορισμένα νομοθετικά κατοχυρωμένα επαγγέλματα. Βοηθούν τις αρχές και τους φορείς παροχής εκπαίδευσης και κατάρτισης να γνωρίζουν το επίπεδο και το περιεχόμενο της μάθησης που έχει αποκτήσει το κάθε άτομο. Επιπλέον, είναι σημαντικά και για τα άτομα, ως έκφραση των προσωπικών επιτευγμάτων τους. Ως εκ τούτου, τα επαγγελματικά προσόντα διαδραματίζουν σημαντικό ρόλο στην ενίσχυση της απασχολησιμότητας, τη διευκόλυνση της κινητικότητας και την πρόσβαση σε περαιτέρω εκπαίδευση.

                  2)

                  Ως «επαγγελματικό προσόν» νοείται το επίσημο αποτέλεσμα μιας διαδικασίας αξιολόγησης και επικύρωσης από αρμόδια αρχή, που έχει κατά κανόνα τη μορφή εγγράφων, όπως είναι τα πιστοποιητικά και τα διπλώματα. Τα επαγγελματικά προσόντα δηλώνουν ότι ένα άτομο έχει επιτύχει μαθησιακά αποτελέσματα που ανταποκρίνονται σε συγκεκριμένες προδιαγραφές. Αυτά τα μαθησιακά αποτελέσματα μπορούν να επιτευχθούν μέσω διάφορων διαδρομών τυπικής, μη τυπικής ή άτυπης μάθησης, σε εθνικά ή σε διεθνή πλαίσια. Οι πληροφορίες για τα μαθησιακά αποτελέσματα θα πρέπει να είναι εύκολα προσβάσιμες και διαφανείς.

                  3)

                  Η σύσταση του Ευρωπαϊκού Κοινοβουλίου και του Συμβουλίου, της 23ης Απριλίου 2008, σχετικά με τη θέσπιση του ευρωπαϊκού πλαισίου επαγγελματικών προσόντων για τη διά βίου μάθηση (1) δημιούργησε ένα κοινό πλαίσιο αναφοράς με οκτώ επίπεδα επαγγελματικών προσόντων, εκφρασμένων ως μαθησιακά αποτελέσματα με κλιμακούμενα επίπεδα επάρκειας. Τα επίπεδα αυτά χρησιμεύουν ως μηχανισμός «μετάφρασης» μεταξύ των διαφόρων συστημάτων επαγγελματικών προσόντων και των επιπέδων τους. Στόχος του ευρωπαϊκού πλαισίου επαγγελματικών προσόντων για τη διά βίου μάθηση (ΕΠΕΠ) είναι η βελτίωση της διαφάνειας, της συγκρισιμότητας και της δυνατότητας μεταφοράς των επαγγελματικών προσόντων.

                  4)

                  Οι γενικότεροι στόχοι της παρούσας σύστασης είναι η συμβολή στον εκσυγχρονισμό των συστημάτων εκπαίδευσης και κατάρτισης και η αύξηση της απασχολησιμότητας, της κινητικότητας και της κοινωνικής ενσωμάτωσης των εργαζομένων και των εκπαιδευομένων. Αποσκοπεί, επίσης, στην καλύτερη διασύνδεση της τυπικής, της μη τυπικής και της άτυπης μάθησης και στη στήριξη της επικύρωσης των μαθησιακών αποτελεσμάτων που αποκτώνται σε διαφορετικά μαθησιακά περιβάλλοντα.

                  5)

                  Τα κράτη μέλη έχουν αναπτύξει ή αναπτύσσουν εθνικά πλαίσια επαγγελματικών προσόντων με βάση τα μαθησιακά αποτελέσματα και τα συνδέουν με το ΕΠΕΠ μέσω μιας διαδικασίας «συσχέτισης». Τα επίπεδα του ΕΠΕΠ και οι περιγραφικοί δείκτες μαθησιακών αποτελεσμάτων συμβάλλουν στη βελτίωση της διαφάνειας και της συγκρισιμότητας των επαγγελματικών προσόντων των διαφόρων εθνικών συστημάτων. Συμβάλλουν επίσης σε μια γενικότερη στροφή στον τομέα της εκπαίδευσης και της κατάρτισης, προς μια προσέγγιση βασισμένη στα μαθησιακά αποτελέσματα. Η συσχέτιση με το ΕΠΕΠ θα πρέπει να γίνεται μέσω των εθνικών πλαισίων επαγγελματικών προσόντων ή, ελλείψει αυτών, μέσω των εθνικών συστημάτων επαγγελματικών προσόντων (εφεξής «εθνικά πλαίσια ή συστήματα επαγγελματικών προσόντων»).

                  6)

                  Τα επαγγελματικά προσόντα είναι πιο διαφανή και συγκρίσιμα όταν παρουσιάζονται ως έγγραφα που περιλαμβάνουν αναφορά στο ισχύον επίπεδο του ΕΠΕΠ και περιγραφή των επιτευχθέντων μαθησιακών αποτελεσμάτων.

                  7)

                  Στην εφαρμογή του ΕΠΕΠ θα πρέπει να συμμετέχει ένα ευρύ φάσμα ενδιαφερόμενων μερών σε ενωσιακό και εθνικό επίπεδο, προκειμένου να εξασφαλιστεί ευρεία υποστήριξη. Στα κυριότερα ενδιαφερόμενα μέρη περιλαμβάνονται όλοι οι εκπαιδευόμενοι, οι φορείς παροχής εκπαίδευσης και κατάρτισης, οι αρχές πιστοποίησης επαγγελματικών προσόντων, οι φορείς διασφάλισης της ποιότητας, οι εργοδότες, οι συνδικαλιστικές οργανώσεις, τα βιομηχανικά, εμπορικά και βιοτεχνικά επιμελητήρια, οι φορείς που ασχολούνται με την αναγνώριση ακαδημαϊκών και επαγγελματικών προσόντων, οι υπηρεσίες απασχόλησης και οι υπηρεσίες που είναι υπεύθυνες για την ένταξη των μεταναστών.

                  8)

                  Η Επιτροπή, στην έκθεσή της προς το Ευρωπαϊκό Κοινοβούλιο και το Συμβούλιο, της 19ης Δεκεμβρίου 2013, σχετικά με την αξιολόγηση του ΕΠΕΠ, κατέληξε στο συμπέρασμα ότι το ΕΠΕΠ είναι ευρέως αποδεκτό ως σημείο αναφοράς για την ανάπτυξη εθνικών πλαισίων επαγγελματικών προσόντων, την εφαρμογή της προσέγγισης με βάση τα μαθησιακά αποτελέσματα και τη βελτίωση της διαφάνειας και της αναγνώρισης των δεξιοτήτων και των ικανοτήτων. Στην έκθεση τονίζεται ότι η Ένωση πρέπει να δώσει τη δυνατότητα στους εκπαιδευομένους και τους εργαζομένους να καθιστούν τις δεξιότητες και τις ικανότητές τους πιο ορατές, ανεξάρτητα από τον τόπο στον οποίον τις έχουν αποκτήσει.

                  9)

                  Στην έκθεση αυτή η Επιτροπή κατέληξε, εξάλλου, στο συμπέρασμα ότι η συμβουλευτική ομάδα για το ΕΠΕΠ έχει παράσχει αποτελεσματική καθοδήγηση για τις εθνικές διαδικασίες συσχέτισης κι έχει οικοδομήσει εμπιστοσύνη και κατανόηση μεταξύ των συμμετεχουσών χωρών. Κατέληξε, επίσης, στο συμπέρασμα ότι η αποτελεσματικότητα των εθνικών σημείων συντονισμού του ΕΠΕΠ εξαρτάται σε μεγάλο βαθμό από το πόσο στενά συνδέονται με την εθνική διαχείριση της διαδικασίας συσχέτισης.

                  10)

                  Δεδομένης της θετικής αξιολόγησης της εν λόγω ομάδας, η συνέχιση της συμβουλευτικής ομάδας για το ΕΠΕΠ είναι ζωτικής σημασίας για μια συνεπή, συνεκτική, διαφανή και συντονισμένη εφαρμογή της παρούσας σύστασης.

                  11)

                  Η διαφάνεια και η αναγνώριση των δεξιοτήτων και επαγγελματικών προσόντων είναι μία από τις νέες προτεραιότητες βάσει της κοινής έκθεσης για το 2015 του Συμβουλίου και της Επιτροπής σχετικά με την εφαρμογή του στρατηγικού πλαισίου για την ευρωπαϊκή συνεργασία στον τομέα της εκπαίδευσης και της κατάρτισης (ΕΚ 2020). Στην έκθεση τονίζεται ότι το ΕΠΕΠ θα πρέπει να αναπτυχθεί περαιτέρω προκειμένου να βελτιωθεί η διαφάνεια και η συγκρισιμότητα των επαγγελματικών προσόντων. Όσον αφορά τους νεοαφιχθέντες μετανάστες, τονίζεται, επίσης, ότι τα υφιστάμενα μέσα διαφάνειας θα μπορούσαν να βοηθήσουν στην καλύτερη κατανόηση, εντός της Ένωσης, επαγγελματικών προσόντων που έχουν αποκτηθεί στο εξωτερικό και αντιστρόφως.

                  12)

                  Το ΕΠΕΠ και τα εθνικά πλαίσια ή συστήματα επαγγελματικών προσόντων που έχουν συσχετιστεί με αυτό μπορούν να υποστηρίξουν τις υφιστάμενες πρακτικές αναγνώρισης, χάρη στη βελτιωμένη εμπιστοσύνη, κατανόηση και συγκρισιμότητα των επαγγελματικών προσόντων που αυτά προσφέρουν. Έτσι μπορεί να διευκολυνθεί η διαδικασία της αναγνώρισης για σκοπούς διδασκαλίας και εργασίας. Τα σημαντικότερα πλαίσια επαγγελματικών προσόντων, όπως το ΕΠΕΠ, θα μπορούσαν να χρησιμεύσουν ως μέσο πληροφόρησης για τις πρακτικές αναγνώρισης, όπως αναφέρεται στη σύσταση σχετικά με τη χρήση των πλαισίων επαγγελματικών προσόντων στην αναγνώριση των επαγγελματικών προσόντων από την αλλοδαπή, όπως εγκρίθηκε δυνάμει της σύμβασης του Συμβουλίου της Ευρώπης σχετικά με την αναγνώριση των τίτλων όσον αφορά την τριτοβάθμια εκπαίδευση στον ευρωπαϊκό χώρο.

                  13)

                  Τα εθνικά πλαίσια και συστήματα επαγγελματικών προσόντων αλλάζουν με την πάροδο του χρόνου και, συνεπώς, η συσχέτιση με το ΕΠΕΠ θα πρέπει να επανεξετάζεται και να επικαιροποιείται, όποτε κρίνεται σκόπιμο.

                  14)

                  Η εμπιστοσύνη στην ποιότητα και στο επίπεδο των επαγγελματικών προσόντων που εντάσσονται στο πλαίσιο των εθνικών συστημάτων ή πλαισίων επαγγελματικών προσόντων που έχουν συσχετιστεί με το ΕΠΕΠ (εφεξής «επαγγελματικά προσόντα με επίπεδο ΕΠΕΠ») είναι απαραίτητη για την υποστήριξη της κινητικότητας των εκπαιδευομένων και των εργαζομένων εντός και πέραν των κλάδων και των γεωγραφικών συνόρων. Η σύσταση του Ευρωπαϊκού Κοινοβουλίου και του Συμβουλίου, της 23ης Απριλίου 2008, σχετικά με τη θέσπιση του ευρωπαϊκού πλαισίου επαγγελματικών προσόντων για τη διά βίου μάθηση περιλάμβανε κοινές αρχές σχετικά με τη διασφάλιση της ποιότητας στην τριτοβάθμια εκπαίδευση και την επαγγελματική εκπαίδευση και κατάρτιση. Οι αρχές αυτές σέβονται την αρμοδιότητα των κρατών μελών να θεσπίζουν ρυθμίσεις διασφάλισης της ποιότητας που ισχύουν για τα εθνικά επαγγελματικά προσόντα, σύμφωνα με την αρχή της επικουρικότητας. Τα πρότυπα και οι κατευθυντήριες γραμμές για τη διασφάλιση της ποιότητας στον ευρωπαϊκό χώρο τριτοβάθμιας εκπαίδευσης και το ευρωπαϊκό πλαίσιο αναφοράς για τη διασφάλιση της ποιότητας στην επαγγελματική εκπαίδευση και κατάρτιση θέτουν τη βάση για αυτές τις κοινές αρχές.

                  15)

                  Θα μπορούσε να διερευνηθεί η δυνατότητα ανάπτυξης ενός μητρώου, εκτός του τομέα της τριτοβάθμιας εκπαίδευσης, για τους φορείς παρακολούθησης των συστημάτων διασφάλισης της ποιότητας για τα επαγγελματικά προσόντα.

                  16)

                  Τα συστήματα ακαδημαϊκών μονάδων μπορούν να βοηθήσουν τα άτομα κατά τη μαθησιακή τους πρόοδο, καθώς διευκολύνουν τις ευέλικτες μαθησιακές διαδρομές και τη μεταφορά σε διαφορετικά επίπεδα και είδη εκπαίδευσης και κατάρτισης και πέραν των εθνικών συνόρων, και δίνουν στους εκπαιδευόμενους τη δυνατότητα να συσσωρεύουν και να μεταφέρουν διάφορα μαθησιακά αποτελέσματα που έχουν αποκτήσει σε διαφορετικά μαθησιακά πλαίσια, συμπεριλαμβανομένης της επιγραμμικής εκπαίδευσης και της μη τυπικής και άτυπης μάθησης. Η προσέγγιση με βάση τα μαθησιακά αποτελέσματα μπορεί επίσης να διευκολύνει τον σχεδιασμό, την υλοποίηση και την αξιολόγηση πλήρους τίτλου επαγγελματικών προσόντων ή επιμέρους στοιχείων επαγγελματικών προσόντων.

                  17)

                  Τα συστήματα ακαδημαϊκών μονάδων, τόσο σε εθνικό όσο και σε ευρωπαϊκό επίπεδο, λειτουργούν εντός θεσμικών πλαισίων όπως το πλαίσιο τριτοβάθμιας εκπαίδευσης ή επαγγελματικής εκπαίδευσης και κατάρτισης. Σε ευρωπαϊκό επίπεδο, έχει αναπτυχθεί το ευρωπαϊκό σύστημα μεταφοράς και συσσώρευσης ακαδημαϊκών μονάδων για την τριτοβάθμια εκπαίδευση εντός του ευρωπαϊκού χώρου τριτοβάθμιας εκπαίδευσης. Στον τομέα της επαγγελματικής εκπαίδευσης και κατάρτισης, προχωρεί η επεξεργασία του ευρωπαϊκού συστήματος πιστωτικών μονάδων για την επαγγελματική εκπαίδευση και κατάρτιση σύμφωνα με τη σύσταση του Ευρωπαϊκού Κοινοβουλίου και του Συμβουλίου, της 18ης Ιουνίου 2009, για τη θέσπιση του ευρωπαϊκού συστήματος πιστωτικών μονάδων για την επαγγελματική εκπαίδευση και κατάρτιση (ECVET) (2). Οι διασυνδέσεις μεταξύ των εθνικών πλαισίων επαγγελματικών προσόντων και των συστημάτων ακαδημαϊκών/πιστωτικών μονάδων, ανάλογα με την περίπτωση, θα μπορούσαν να προωθούνται.

                  18)

                  Παρότι το κεκτημένο της Ένωσης σχετικά με τη νόμιμη μετανάστευση και το άσυλο προβλέπει ισότιμη μεταχείριση με τους γηγενείς όσον αφορά την αναγνώριση των επαγγελματικών προσόντων καθώς και μέτρα διευκόλυνσης στην περίπτωση των ατόμων που δικαιούνται διεθνή προστασία σύμφωνα με την οδηγία 2011/95/ΕΕ του Ευρωπαϊκού Κοινοβουλίου και του Συμβουλίου (3), εξακολουθούν να εμφανίζονται υψηλά ποσοστά υπερειδίκευσης και υποαπασχόλησης μεταξύ των υπηκόων τρίτων χωρών με πτυχίο τριτοβάθμιας εκπαίδευσης. Η συνεργασία μεταξύ της Ένωσης και τρίτων χωρών στον τομέα της διαφάνειας των επαγγελματικών προσόντων μπορεί να προαγάγει την ένταξη των μεταναστών στις αγορές εργασίας της Ένωσης. Καθώς οι μεταναστευτικές ροές προς και από την Ένωση αυξάνονται, χρειάζεται καλύτερη κατανόηση και δίκαιη αναγνώριση των επαγγελματικών προσόντων που χορηγούνται από χώρες εκτός της Ένωσης.

                  19)

                  Τα κύρια στοιχεία του ΕΠΕΠ, δηλαδή η προσέγγιση με βάση τα μαθησιακά αποτελέσματα, ο ορισμός περιγραφικών δεικτών για τα επίπεδα και η θέσπιση κριτηρίων συσχέτισης όπως αναπτύχθηκαν από τη συμβουλευτική ομάδα για το ΕΠΕΠ, αποτέλεσαν πηγή έμπνευσης για την ανάπτυξη εθνικών και περιφερειακών πλαισίων επαγγελματικών προσόντων ανά τον κόσμο. Ολοένα και περισσότερες τρίτες χώρες και περιφέρειες επιδιώκουν στενότερους δεσμούς μεταξύ των δικών τους πλαισίων επαγγελματικών προσόντων και του ΕΠΕΠ.

                  20)

                  Στην οδηγία 2005/36/ΕΚ του Ευρωπαϊκού Κοινοβουλίου και του Συμβουλίου (4) προβλέπεται ότι μπορούν να θεσπίζονται κοινά πλαίσια εκπαίδευσης για νομοθετικά κατοχυρωμένα επαγγέλματα, με τη μορφή κοινών συνόλων γνώσεων, δεξιοτήτων και ικανοτήτων, μέσω κατ’ εξουσιοδότηση πράξεων της Επιτροπής. Τα κοινά πλαίσια εκπαίδευσης βασίζονται στα επίπεδα του ΕΠΕΠ. Η συσχέτιση με τα επίπεδα επαγγελματικών προσόντων του ΕΠΕΠ δεν θίγει την πρόσβαση στην αγορά εργασίας σε περίπτωση που τα επαγγελματικά προσόντα έχουν αναγνωριστεί σύμφωνα με την οδηγία 2005/36/ΕΚ.

                  21)

                  Το πλαίσιο επαγγελματικών προσόντων του ευρωπαϊκού χώρου τριτοβάθμιας εκπαίδευσης ορίζει περιγραφικούς δείκτες για τον σύντομο κύκλο (που μπορεί να συνδέεται με τον πρώτο κύκλο ή να εντάσσεται σε αυτόν), για τον πρώτο, τον δεύτερο και τον τρίτο κύκλο της τριτοβάθμιας εκπαίδευσης. Κάθε περιγραφικός δείκτης ενός κύκλου παρέχει μια διατύπωση σχετικά με τα επιτεύγματα και τις ικανότητες που συνδέονται με τα επαγγελματικά προσόντα που χορηγούνται στο τέλος του συγκεκριμένου κύκλου. Το ΕΠΕΠ είναι συμβατό με το πλαίσιο επαγγελματικών προσόντων του ευρωπαϊκού χώρου τριτοβάθμιας εκπαίδευσης και με τους περιγραφικούς δείκτες κύκλων του πλαισίου αυτού. Ο σύντομος κύκλος (που μπορεί να συνδέεται με τον πρώτο κύκλο ή να εντάσσεται σε αυτόν), ο πρώτος, ο δεύτερος και ο τρίτος κύκλος του πλαισίου επαγγελματικών προσόντων του ευρωπαϊκού χώρου τριτοβάθμιας εκπαίδευσης αντιστοιχούν στα επίπεδα 5-8 του ΕΠΕΠ αντιστοίχως.

                  22)

                  Η απόφαση 2241/2004/ΕΚ του Ευρωπαϊκού Κοινοβουλίου και του Συμβουλίου (5) βοηθά τα άτομα να παρουσιάζουν καλύτερα τις δεξιότητες, τις ικανότητες και τα επαγγελματικά προσόντα τους.

                  23)

                  Μια ευρωπαϊκή ταξινόμηση δεξιοτήτων, ικανοτήτων, επαγγελματικών προσόντων και επαγγελμάτων (ESCO) εκπονείται από την Επιτροπή. Χρησιμοποιούμενη σε προαιρετική βάση, θα μπορούσε να υποστηρίξει την καλύτερη διασύνδεση μεταξύ εκπαίδευσης και απασχόλησης. Τα δεδομένα που αναπτύσσονται από τα κράτη μέλη στο πλαίσιο του ΕΠΕΠ θα μπορούσαν να αξιοποιηθούν ως συμβολή για την ταξινόμηση αυτή.

                  24)

                  Οι πληροφορίες σχετικά με τη διαδικασία συσχέτισης των εθνικών πλαισίων ή συστημάτων επαγγελματικών προσόντων προς το ΕΠΕΠ και σχετικά με τα επαγγελματικά προσόντα με επίπεδο ΕΠΕΠ θα πρέπει να είναι εύκολα προσβάσιμες από το κοινό. Η χρήση κοινών δομών και μορφοτύπων δεδομένων θα συμβάλει στην επίτευξη του στόχου αυτού. Θα διευκολύνει, επίσης, την κατανόηση και τη χρήση των δημοσιευμένων πληροφοριών για τα επαγγελματικά προσόντα.

                  25)

                  Θα πρέπει να υφίστανται συνοχή, συμπληρωματικότητα και συνέργειες σε εθνικό και ενωσιακό επίπεδο μεταξύ της εφαρμογής του ΕΠΕΠ, των εθνικών πλαισίων ή συστημάτων επαγγελματικών προσόντων και των εργαλείων για τη διαφάνεια και την αναγνώριση των δεξιοτήτων, των ικανοτήτων και των επαγγελματικών προσόντων, συμπεριλαμβανομένων των εργαλείων για τη διασφάλιση της ποιότητας, τη συσσώρευση και μεταφορά ακαδημαϊκών μονάδων και των εργαλείων που αναπτύσσονται στο πλαίσιο του ευρωπαϊκού χώρου τριτοβάθμιας εκπαίδευσης όσον αφορά τη διαφάνεια και την αναγνώριση δεξιοτήτων και επαγγελματικών προσόντων.

                  26)

                  Η ανάπτυξη του ΕΠΕΠ θα πρέπει να συνάδει πλήρως με την υφιστάμενη ευρωπαϊκή συνεργασία στον τομέα της εκπαίδευσης και της κατάρτισης δυνάμει του στρατηγικού πλαισίου ΕΚ 2020 και μελλοντικών ευρωπαϊκών στρατηγικών πλαισίων ΕΚ.

                  27)

                  Η παρούσα σύσταση δεν αντικαθιστά ή καθορίζει τα εθνικά πλαίσια ή συστήματα επαγγελματικών προσόντων. Το ΕΠΕΠ δεν περιγράφει συγκεκριμένα προσόντα ή ικανότητες ενός ατόμου και, επομένως, κάθε ιδιαίτερο επαγγελματικό προσόν πρέπει να τοποθετείται στο αντίστοιχο επίπεδο του ΕΠΕΠ μέσω του σχετικού εθνικού συστήματος επαγγελματικών προσόντων.

                  28)

                  Η παρούσα σύσταση εδραιώνει το ΕΠΕΠ ως κοινό πλαίσιο αναφοράς με οκτώ επίπεδα εκφρασμένα ως μαθησιακά αποτελέσματα, το οποίο χρησιμεύει ως μηχανισμός «μετάφρασης» μεταξύ διαφορετικών πλαισίων ή συστημάτων επαγγελματικών προσόντων και των επιπέδων τους.

                  29)

                  Δεδομένου του μη δεσμευτικού χαρακτήρα της, η παρούσα σύσταση συμμορφώνεται με τις αρχές της επικουρικότητας και της αναλογικότητας, καθώς υποστηρίζει και συμπληρώνει τις δραστηριότητες των κρατών μελών διευκολύνοντας την περαιτέρω συνεργασία μεταξύ τους, ώστε να αυξάνεται η διαφάνεια, η συγκρισιμότητα και η δυνατότητα μεταφοράς των επαγγελματικών προσόντων των ατόμων. Η παρούσα σύσταση θα πρέπει να εφαρμόζεται σύμφωνα με την εθνική νομοθεσία και πρακτική,

            ΣΥΝΙΣΤΑ ΣΤΑ ΚΡΑΤΗ ΜΕΛΗ ΣΥΜΦΩΝΑ ΜΕ ΤΙΣ ΕΘΝΙΚΕΣ ΠΕΡΙΣΤΑΣΕΙΣ:

                  1.

                  Να χρησιμοποιούν το ΕΠΕΠ για τη συσχέτιση των εθνικών πλαισίων ή συστημάτων επαγγελματικών προσόντων και για τη σύγκριση όλων των τύπων και επιπέδων επαγγελματικών προσόντων στην Ένωση τα οποία είναι μέρος εθνικών πλαισίων ή συστημάτων επαγγελματικών προσόντων, ειδικότερα μέσω της συσχέτισης των επιπέδων επαγγελματικών προσόντων με τα επίπεδα του ΕΠΕΠ που καθορίζονται στο παράρτημα II και βάσει των κριτηρίων που προσδιορίζονται στο παράρτημα III.

                  2.

                  Να επανεξετάζουν και να επικαιροποιούν, όταν είναι σκόπιμο, τη συσχέτιση των επιπέδων των εθνικών πλαισίων ή συστημάτων επαγγελματικών προσόντων με τα επίπεδα του ΕΠΕΠ που περιγράφονται στο παράρτημα II, με βάση τα κριτήρια που καθορίζονται στο παράρτημα III, λαμβανομένων δεόντως υπόψη των εθνικών περιστάσεων.

                  3.

                  Να διασφαλίζουν ότι τα προσόντα με επίπεδο ΕΠΕΠ είναι σύμφωνα με τις κοινές αρχές διασφάλισης της ποιότητας που προβλέπονται στο παράρτημα IV, με την επιφύλαξη των εθνικών αρχών διασφάλισης της ποιότητας που ισχύουν για τα εθνικά επαγγελματικά προσόντα.

                  4.

                  Κατά περίπτωση, να προωθούν τις διασυνδέσεις μεταξύ των συστημάτων ακαδημαϊκών μονάδων και των εθνικών πλαισίων ή συστημάτων επαγγελματικών προσόντων λαμβανομένων υπόψη των κοινών αρχών για τα συστήματα ακαδημαϊκών μονάδων, που καθορίζονται στο παράρτημα V, με την επιφύλαξη των αποφάσεων σε εθνικό επίπεδο σχετικά με (i) τη χρήση συστημάτων ακαδημαϊκών μονάδων και (ii) τη συσχέτισή τους με τα εθνικά πλαίσια ή συστήματα επαγγελματικών προσόντων. Οι εν λόγω κοινές αρχές δεν συνεπάγονται την αυτόματη αναγνώριση των επαγγελματικών προσόντων.

                  5.

                  Να λαμβάνουν, κατά περίπτωση, μέτρα, ώστε όλα τα νέα έγγραφα πιστοποίησης επαγγελματικών προσόντων που εκδίδονται από τις αρμόδιες αρχές (π.χ. πιστοποιητικά, διπλώματα, συμπληρώματα πιστοποιητικών, παραρτήματα διπλωμάτων) ή/και μητρώα επαγγελματικών προσόντων να περιλαμβάνουν σαφή αναφορά στο αντίστοιχο επίπεδο του ΕΠΕΠ.

                  6.

                  Να δημοσιοποιούν τα αποτελέσματα της διαδικασίας συσχέτισης σε εθνικό και ενωσιακό επίπεδο και, ει δυνατόν, να διασφαλίζουν ότι οι πληροφορίες σχετικά με τα επαγγελματικά προσόντα και τα μαθησιακά τους αποτελέσματα είναι προσβάσιμες και δημοσιευμένες, χρησιμοποιώντας τα πεδία δεδομένων σύμφωνα με το παράρτημα VI.

                  7.

                  Να ενθαρρύνουν τη χρήση του ΕΠΕΠ από τους κοινωνικούς εταίρους, τις δημόσιες υπηρεσίες απασχόλησης, τους φορείς παροχής εκπαίδευσης, τους φορείς διασφάλισης της ποιότητας και τις δημόσιες αρχές ώστε να υποστηρίζεται η σύγκριση των επαγγελματικών προσόντων και η διαφάνεια των μαθησιακών αποτελεσμάτων.

                  8.

                  Να διασφαλίζουν τη συνέχιση και τον συντονισμό των καθηκόντων που εκτελούνται από τα εθνικά σημεία συντονισμού του ΕΠΕΠ. Τα κύρια καθήκοντα των εθνικών σημείων συντονισμού του ΕΠΕΠ είναι η στήριξη των εθνικών αρχών για τη συσχέτιση των εθνικών πλαισίων ή συστημάτων επαγγελματικών προσόντων με το ΕΠΕΠ και η δημιουργία στενότερων δεσμών μεταξύ του ΕΠΕΠ και ατόμων και οργανώσεων.

            ΣΥΝΙΣΤΑ ΣΤΗΝ ΕΠΙΤΡΟΠΗ, ΣΕ ΣΥΝΕΡΓΑΣΙΑ ΜΕ ΤΑ ΚΡΑΤΗ ΜΕΛΗ ΚΑΙ ΤΑ ΕΝΔΙΑΦΕΡΟΜΕΝΑ ΜΕΡΗ ΣΤΟ ΠΛΑΙΣΙΟ ΤΗΣ ΣΥΜΒΟΥΛΕΥΤΙΚΗΣ ΟΜΑΔΑΣ ΓΙΑ ΤΟ ΕΠΕΠ:

                  9.

                  Να υποστηρίξει τη συνέπεια στην περαιτέρω εφαρμογή του ΕΠΕΠ στα διάφορα κράτη μέλη, μέσω αντιπαραβολής και συζήτησης των μεθόδων που χρησιμοποιούνται για τον προσδιορισμό των επιπέδων για τα επαγγελματικά προσόντα στα εθνικά πλαίσια ή συστήματα επαγγελματικών προσόντων, λαμβανομένων δεόντως υπόψη των εθνικών περιστάσεων.

                  10.

                  Λαμβανομένων δεόντως υπόψη των εθνικών περιστάσεων, να στηρίξει την ανάπτυξη μεθόδων για την περιγραφή, τη χρήση και την εφαρμογή των μαθησιακών αποτελεσμάτων ώστε να αυξηθεί η διαφάνεια και η κατανόηση και συγκρισιμότητα των επαγγελματικών προσόντων.

                  11.

                  Να στηρίξει τη δημιουργία εθελοντικών διαδικασιών σχετικά με την εξομοίωση των διεθνών επαγγελματικών προσόντων μέσω των εθνικών πλαισίων ή συστημάτων επαγγελματικών προσόντων και μέσω ανταλλαγής πληροφοριών και διαβουλεύσεων μεταξύ κρατών μελών σχετικά με τις εν λόγω διαδικασίες, ώστε να διασφαλίζεται η συνοχή.

                  12.

                  Να αναπτύξει κατευθυντήριες γραμμές για την επικοινωνία σχετικά με το ΕΠΕΠ, ειδικότερα δε για την ένδειξη του επιπέδου ΕΠΕΠ πάνω στα νέα πιστοποιητικά, διπλώματα και παραρτήματα, ή/και μητρώα επαγγελματικών προσόντων, σύμφωνα με τα εθνικά συστήματα και τις εθνικές ρυθμίσεις για τα πιστοποιητικά και τα διπλώματα.

                  13.

                  Να διερευνήσει δυνατότητες για την ανάπτυξη και εφαρμογή κριτηρίων και διαδικασιών ώστε να καταστεί δυνατή η σύγκριση των εθνικών και περιφερειακών πλαισίων επαγγελματικών προσόντων τρίτων χωρών με το ΕΠΕΠ, σύμφωνα με διεθνείς συμφωνίες.

                  14.

                  Να οργανώνει αλληλοδιδαχή από ομοτίμους και ανταλλαγές βέλτιστων πρακτικών μεταξύ των κρατών μελών και, κατά περίπτωση, να διευκολύνει την παροχή συμβουλών από ομοτίμους κατόπιν αιτήματος των κρατών μελών.

            ΣΥΝΙΣΤΑ ΣΤΗΝ ΕΠΙΤΡΟΠΗ:

                  15.

                  Να διασφαλίζει ότι η υλοποίηση της παρούσας σύστασης υποστηρίζεται μέσω δράσεων χρηματοδοτούμενων από συναφή προγράμματα της Ένωσης.

                  16.

                  Να εξασφαλίσει την αποτελεσματική διακυβέρνηση της υλοποίησης του ΕΠΕΠ με τη διατήρηση και ολοκληρωμένη στήριξη της συμβουλευτικής ομάδας για το ΕΠΕΠ, που συστάθηκε το 2009 και απαρτίζεται από εκπροσώπους των κρατών μελών και λοιπών συμμετεχουσών χωρών, των κοινωνικών εταίρων και άλλων ενδιαφερομένων μερών, κατά περίπτωση. Η συμβουλευτική ομάδα για το ΕΠΕΠ θα πρέπει να εξασφαλίζει τη συνολική συνοχή και να προάγει τη διαφάνεια και την εμπιστοσύνη στη διαδικασία συσχέτισης των εθνικών πλαισίων ή συστημάτων επαγγελματικών προσόντων με το ΕΠΕΠ.

                  17.

                  Να συντάξει εκθέσεις σχετικά με την πρόοδο που σημειώνεται μετά την έκδοση της παρούσας σύστασης, όπως αρμόζει, στο σχετικό πλαίσιο πολιτικής για την εκπαίδευση, την κατάρτιση και την απασχόληση.

                  18.

                  Να αποτιμήσει και να αξιολογήσει, σε συνεργασία με τα κράτη μέλη και κατόπιν διαβούλευσης με τα ενδιαφερόμενα μέρη, τις δράσεις που αναλήφθηκαν ως ανταπόκριση στην παρούσα σύσταση και να υποβάλει, έως το 2022, έκθεση στο Συμβούλιο σχετικά με την αποκτηθείσα πείρα και τις μελλοντικές επιπτώσεις, περιλαμβάνοντας, εφόσον κριθεί αναγκαίο, πιθανή επανεξέταση και αναθεώρηση της παρούσας σύστασης.

            Η σύσταση του Ευρωπαϊκού Κοινοβουλίου και του Συμβουλίου, της 23ης Απριλίου 2008, σχετικά με τη θέσπιση του ευρωπαϊκού πλαισίου επαγγελματικών προσόντων για τη διά βίου μάθηση, καταργείται.

         Βρυξέλλες, 22 Μαΐου 2017.

               Για το Συμβούλιο

               Ο Πρόεδρος

            E. BARTOLO

         (1)  ΕΕ C 111 της 6.5.2008, σ. 1.

         (2)  ΕΕ C 155 της 8.7.2009, σ. 11.

         (3)  Οδηγία 2011/95/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με τις απαιτήσεις για την αναγνώριση των υπηκόων τρίτων χωρών ή των απάτριδων ως δικαιούχων διεθνούς προστασίας, για ένα ενιαίο καθεστώς για τους πρόσφυγες ή για τα άτομα που δικαιούνται επικουρική προστασία και για το περιεχόμενο της παρεχόμενης προστασίας (ΕΕ L 337 της 20.12.2011, σ. 9).

         (4)  Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (ΕΕ L 255 της 30.9.2005, σ. 22).

         (5)  Απόφαση αριθ. 2241/2004/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2004, σχετικά με το ενιαίο κοινοτικό πλαίσιο για τη διαφάνεια των επαγγελματικών προσόντων και ικανοτήτων (Europass) (ΕΕ L 390 της 31.12.2004, σ. 6).

         ΠΑΡΑΡΤΗΜΑ I
         Ορισμοί
         Για τους σκοπούς της παρούσας σύστασης ισχύουν οι ακόλουθοι ορισμοί:

                     α)

                        επαγγελματικό προσόν: το επίσημο αποτέλεσμα μιας διαδικασίας αξιολόγησης και επικύρωσης, το οποίο επιτυγχάνεται όταν η αρμόδια αρχή διαπιστώνει ότι ένα άτομο έχει επιτύχει μαθησιακά αποτελέσματα που ανταποκρίνονται σε συγκεκριμένες προδιαγραφές·

                     β)

                        εθνικό σύστημα επαγγελματικών προσόντων: όλες οι πτυχές της δραστηριότητας ενός κράτους μέλους σχετικά με την αναγνώριση της μάθησης και άλλων μηχανισμών που συνδέουν την εκπαίδευση και την κατάρτιση με την αγορά εργασίας και την κοινωνία των πολιτών. Περιλαμβάνονται εν προκειμένω η ανάπτυξη και η εφαρμογή θεσμικών ρυθμίσεων και διαδικασιών που αφορούν τη διασφάλιση ποιότητας, την αξιολόγηση και τη χορήγηση επαγγελματικών προσόντων. Ένα εθνικό σύστημα επαγγελματικών προσόντων μπορεί να αποτελείται από διάφορα υποσυστήματα και να περιλαμβάνει ένα εθνικό πλαίσιο επαγγελματικών προσόντων·

                     γ)

                        εθνικό πλαίσιο επαγγελματικών προσόντων: εργαλείο για την κατηγοριοποίηση των επαγγελματικών προσόντων σύμφωνα με σύνολο κριτηρίων επίτευξης καθορισμένων επιπέδων μάθησης. Το εν λόγω μέσο στοχεύει στη συνένωση σε ενιαίο σύνολο και στο συντονισμό των εθνικών υποσυστημάτων επαγγελματικών προσόντων, καθώς και στη βελτίωση της διαφάνειας, της πρόσβασης, της εξέλιξης και της ποιότητας των επαγγελματικών προσόντων σε σχέση με την αγορά εργασίας και την κοινωνία των πολιτών·

                     δ)

                        διεθνές επαγγελματικό προσόν: επαγγελματικό προσόν που έχει χορηγηθεί από νομίμως συσταθέντα διεθνή φορέα (ένωση, οργάνωση, τομέα ή επιχείρηση) ή από εθνικό φορέα που ενεργεί εξ ονόματος διεθνούς φορέα, το οποίο χρησιμοποιείται σε περισσότερες από μία χώρες και περιλαμβάνει μαθησιακά αποτελέσματα που έχουν αξιολογηθεί με βάση πρότυπα που έχουν καθοριστεί από διεθνή φορέα·

                     ε)

                        μαθησιακά αποτελέσματα: η περιγραφή όλων αυτών που ο εκπαιδευόμενος γνωρίζει, κατανοεί και μπορεί να κάνει μετά την ολοκλήρωση μιας μαθησιακής διαδικασίας και τα οποία ορίζονται υπό μορφή γνώσεων, δεξιοτήτων και υπευθυνότητας και αυτονομίας·

                     στ)

                        γνώσεις: το αποτέλεσμα της αφομοίωσης πληροφοριών μέσω της μάθησης. Οι γνώσεις είναι το σώμα αντικειμενικών στοιχείων, αρχών, θεωριών και πρακτικών που σχετίζονται με ένα πεδίο εργασίας ή σπουδής. Στο ΕΠΕΠ, οι γνώσεις περιγράφονται ως θεωρητικές ή/και αντικειμενικές·

                     ζ)

                        δεξιότητες: η ικανότητα εφαρμογής γνώσεων και αξιοποίησης τεχνογνωσίας για την εκτέλεση εργασιών και την επίλυση προβλημάτων. Στο ΕΠΕΠ, οι δεξιότητες περιγράφονται ως γνωστικές (χρήση λογικής, διαισθητικής και δημιουργικής σκέψης) ή πρακτικές (αφορούν τη χειρωνακτική επιδεξιότητα και τη χρήση μεθόδων, υλικών, εργαλείων και οργάνων)·

                     η)

                        υπευθυνότητα και αυτονομία: η ικανότητα του διδασκόμενου να εφαρμόζει γνώσεις και δεξιότητες αυτόνομα και με υπευθυνότητα·

                     θ)

                        ικανότητες: η αποδεδειγμένη επάρκεια στη χρήση γνώσεων, δεξιοτήτων και προσωπικών, κοινωνικών ή/και μεθοδολογικών δυνατοτήτων σε περιστάσεις εργασίας ή σπουδής και στην επαγγελματική και προσωπική ανάπτυξη·

                     ι)

                        επικύρωση μη τυπικής και άτυπης μάθησης: η διαδικασία με την οποία μια αρμόδια αρχή επιβεβαιώνει ότι ένα άτομο έχει επιτύχει μαθησιακά αποτελέσματα τα οποία απέκτησε σε μαθησιακά περιβάλλοντα μη τυπικής και άτυπης μάθησης και τα οποία κρίνονται με βάση ένα σχετικό πρότυπο. Η διαδικασία αποτελείται από τα εξής τέσσερα διακριτά στάδια: τον προσδιορισμό, μέσω διαλόγου, της ιδιαίτερης πείρας ενός ατόμου, την τεκμηρίωση ώστε να εμφαίνεται η πείρα του ατόμου, την επίσημη αξιολόγηση αυτής της πείρας και την πιστοποίηση των αποτελεσμάτων της αξιολόγησης, που μπορεί να οδηγεί σε πλήρη τίτλο επαγγελματικών προσόντων ή σε μέρος αυτού·

                     ια)

                        επίσημη αναγνώριση μαθησιακών αποτελεσμάτων: διαδικασία χορήγησης επίσημου χαρακτηρισμού από αρμόδια αρχή για επιτευχθέντα μαθησιακά αποτελέσματα, για σκοπούς περαιτέρω σπουδών ή απασχόλησης, μέσω i) της χορήγησης επαγγελματικών προσόντων (πιστοποιητικών, διπλωμάτων ή τίτλων σπουδών), ii) της επικύρωσης μη τυπικής και άτυπης μάθησης, iii) της χορήγησης ισοδυναμίας, ακαδημαϊκών μονάδων ή απαλλαγών·

                     ιβ)

                        ακαδημαϊκή μονάδα: η επιβεβαίωση ότι ένα μέρος επαγγελματικού προσόντος, αποτελούμενου από ένα συνεκτικό σύνολο μαθησιακών αποτελεσμάτων, έχει αξιολογηθεί και επικυρωθεί από αρμόδια αρχή, με βάση συμφωνηθέν πρότυπο· οι ακαδημαϊκές μονάδες χορηγούνται από αρμόδιες αρχές όταν το άτομο έχει επιτύχει τα καθορισμένα μαθησιακά αποτελέσματα, όπως αποδεικνύεται από κατάλληλες αξιολογήσεις, και μπορεί να εκφράζονται σε ποσοτικές τιμές (π.χ. μονάδες ή μόρια), οι οποίες δηλώνουν τον κατ’ εκτίμηση φόρτο εργασίας που πρέπει να καταβάλει ένα μέσο άτομο για να επιτύχει τα σχετικά μαθησιακά αποτελέσματα·

                     ιγ)

                        συστήματα ακαδημαϊκών μονάδων: συστήματα για τη διευκόλυνση της αναγνώρισης των ακαδημαϊκών μονάδων. Τα συστήματα αυτά μπορούν να περιλαμβάνουν, μεταξύ άλλων, ισοδυναμίες, εξαιρέσεις, μονάδες/ενότητες που μπορούν να συσσωρεύονται και να μεταφέρονται, αυτονομία των φορέων παροχής που μπορούν να εξατομικεύουν τις μαθησιακές διαδρομές, και την επικύρωση της μη τυπικής και της άτυπης μάθησης·

                     ιδ)

                        μεταφορά ακαδημαϊκών μονάδων: η διαδικασία μέσω της οποίας ένα άτομο που έχει συσσωρεύσει ακαδημαϊκές μονάδες σε ένα πλαίσιο μπορεί να επιτύχει την αποτίμηση και την αναγνώρισή τους σε άλλο πλαίσιο.

         ΠΑΡΑΡΤΗΜΑ II
         Περιγραφικοί δείκτες που ορίζουν τα επίπεδα στο ευρωπαϊκό πλαίσιο επαγγελματικών προσόντων (ΕΠΕΠ)

                     Καθένα από τα 8 επίπεδα ορίζεται βάσει συνόλου περιγραφικών δεικτών, οι οποίοι προσδιορίζουν τα μαθησιακά αποτελέσματα που αντιστοιχούν στα επαγγελματικά προσόντα του συγκεκριμένου επιπέδου σε οποιοδήποτε σύστημα επαγγελματικών προσόντων.

                     Γνώσεις

                     Δεξιότητες

                     Υπευθυνότητα και αυτονομία

                     Στο ΕΠΕΠ, οι γνώσεις περιγράφονται ως θεωρητικές ή/και αντικειμενικές.

                     Στο ΕΠΕΠ, οι δεξιότητες περιγράφονται ως γνωστικές (χρήση λογικής, διαισθητικής και δημιουργικής σκέψης) και πρακτικές (αφορούν τη χειρωνακτική επιδεξιότητα και τη χρήση μεθόδων, υλικών, εργαλείων και οργάνων).

                     Στο ΕΠΕΠ, η υπευθυνότητα και αυτονομία περιγράφεται ως η ικανότητα του διδασκόμενου να εφαρμόζει γνώσεις και δεξιότητες αυτόνομα και με υπευθυνότητα.

                     Επίπεδο 1
                     Τα μαθησιακά αποτελέσματα που αντιστοιχούν στο επίπεδο 1 είναι τα εξής:

                     Βασικές γενικές γνώσεις

                     Βασικές δεξιότητες που απαιτούνται για την εκτέλεση απλών εργασιών

                     Εργασία ή σπουδή υπό άμεση επίβλεψη σε δομημένο πλαίσιο

                     Επίπεδο 2
                     Τα μαθησιακά αποτελέσματα που αντιστοιχούν στο επίπεδο 2 είναι τα εξής:

                     Βασικές αντικειμενικές γνώσεις ενός πεδίου εργασίας ή σπουδής

                     Βασικές γνωστικές και πρακτικές δεξιότητες που απαιτούνται για την αξιοποίηση σχετικών πληροφοριών με σκοπό την εκτέλεση εργασιών και την επίλυση συνήθων προβλημάτων με τη χρήση απλών κανόνων και εργαλείων

                     Εργασία ή σπουδή υπό επίβλεψη και με κάποια αυτονομία

                     Επίπεδο 3
                     Τα μαθησιακά αποτελέσματα που αντιστοιχούν στο επίπεδο 3 είναι τα εξής:

                     Γνώση αντικειμενικών στοιχείων, αρχών, διαδικασιών και γενικών εννοιών σε ένα πεδίο εργασίας ή σπουδής

                     Φάσμα γνωστικών και πρακτικών δεξιοτήτων που απαιτούνται για την εκτέλεση εργασιών και την επίλυση προβλημάτων με επιλογή και εφαρμογή βασικών μεθόδων, εργαλείων, υλικών και πληροφοριών

                     Ανάληψη ευθύνης για την εκπλήρωση καθηκόντων στην εργασία ή στη σπουδή
                     Προσαρμογή της προσωπικής συμπεριφοράς στις περιστάσεις κατά την επίλυση προβλημάτων

                     Επίπεδο 4
                     Τα μαθησιακά αποτελέσματα που αντιστοιχούν στο επίπεδο 4 είναι τα εξής:

                     Αντικειμενικές και θεωρητικές γνώσεις γενικού φάσματος σε ένα πεδίο εργασίας ή σπουδής

                     Φάσμα γνωστικών και πρακτικών δεξιοτήτων που απαιτούνται για την εξεύρεση λύσεων σε συγκεκριμένα προβλήματα σε ένα πεδίο εργασίας ή σπουδής

                     Άσκηση αυτοδιαχείρισης βάσει κατευθύνσεων σε περιβάλλοντα εργασίας ή σπουδής που είναι συνήθως προβλέψιμα, αλλά υπόκεινται σε αλλαγές
                     Επίβλεψη της συνήθους εργασίας άλλων ατόμων, αναλαμβάνοντας κάποια ευθύνη για την αξιολόγηση και τη βελτίωση των δραστηριοτήτων εργασίας ή σπουδής

                     Επίπεδο 5 (*1)

                     Τα μαθησιακά αποτελέσματα που αντιστοιχούν στο επίπεδο 5 είναι τα εξής:

                     Ευρείες, εξειδικευμένες, αντικειμενικές και θεωρητικές γνώσεις σε ένα πεδίο εργασίας ή σπουδής και επίγνωση των ορίων των γνώσεων αυτών

                     Ευρύ φάσμα γνωστικών και πρακτικών δεξιοτήτων που απαιτούνται για την εξεύρεση δημιουργικών λύσεων σε αφηρημένα προβλήματα

                     Άσκηση διαχείρισης και επίβλεψης στο πλαίσιο δραστηριοτήτων εργασίας ή σπουδής όπου συμβαίνουν απρόβλεπτες αλλαγές
                     Αξιολόγηση και ανάπτυξη της προσωπικής απόδοσης και της απόδοσης άλλων ατόμων

                     Επίπεδο 6 (*2)

                     Τα μαθησιακά αποτελέσματα που αντιστοιχούν στο επίπεδο 6 είναι τα εξής:

                     Προχωρημένες γνώσεις σε ένα πεδίο εργασίας ή σπουδής, οι οποίες συνεπάγονται κριτική κατανόηση θεωριών και αρχών

                     Προχωρημένες δεξιότητες, απόδειξη δεξιοτεχνίας και καινοτομίας, που απαιτούνται για την επίλυση σύνθετων και απρόβλεπτων προβλημάτων σε εξειδικευμένο πεδίο εργασίας ή σπουδής

                     Διαχείριση σύνθετων τεχνικών ή επαγγελματικών δραστηριοτήτων ή σχεδίων εργασίας, με ανάληψη ευθύνης για τη λήψη αποφάσεων σε απρόβλεπτα περιβάλλοντα εργασίας ή σπουδής
                     Ανάληψη ευθύνης για τη διαχείριση της επαγγελματικής ανάπτυξης ατόμων και ομάδων

                     Επίπεδο 7 (*3)

                     Τα μαθησιακά αποτελέσματα που αντιστοιχούν στο επίπεδο 7 είναι τα εξής:

                     Πολύ εξειδικευμένες γνώσεις, μερικές από τις οποίες είναι γνώσεις αιχμής σε ένα πεδίο εργασίας ή σπουδής, ως βάση για πρωτότυπη σκέψη ή/και έρευνα
                     Κριτική επίγνωση των ζητημάτων γνώσης σε ένα πεδίο και στη διασύνδεσή του με διαφορετικά πεδία

                     Εξειδικευμένες δεξιότητες επίλυσης προβλημάτων, οι οποίες απαιτούνται στην έρευνα και/ή στην καινοτομία προκειμένου να αναπτυχθούν νέες γνώσεις και διαδικασίες και να ενσωματωθούν γνώσεις από διαφορετικά πεδία

                     Διαχείριση και μετασχηματισμός σε περιβάλλοντα εργασίας ή σπουδής που είναι σύνθετα, απρόβλεπτα και απαιτούν νέες στρατηγικές προσεγγίσεις
                     Ανάληψη ευθύνης για τη συνεισφορά στις επαγγελματικές γνώσεις και πρακτικές και/ή για την αξιολόγηση της στρατηγικής απόδοσης ομάδων

                     Επίπεδο 8 (*4)

                     Τα μαθησιακά αποτελέσματα που αντιστοιχούν στο επίπεδο 8 είναι τα εξής:

                     Γνώσεις στα πλέον προχωρημένα όρια ενός πεδίου εργασίας ή σπουδής και στη διασύνδεσή του με άλλα πεδία

                     Οι πλέον προχωρημένες και εξειδικευμένες δεξιότητες και τεχνικές, συμπεριλαμβανομένης της σύνθεσης και της αξιολόγησης, που απαιτούνται για την επίλυση κρίσιμων προβλημάτων στην έρευνα ή/και στην καινοτομία και για τη διεύρυνση και τον επαναπροσδιορισμό των υφιστάμενων γνώσεων ή της υφιστάμενης επαγγελματικής πρακτικής

                     Επίδειξη ουσιαστικού κύρους, καινοτομίας, αυτονομίας, επιστημονικής και επαγγελματικής ακεραιότητας και σταθερής προσήλωσης στη διαμόρφωση νέων ιδεών ή διαδικασιών στην πρωτοπορία πλαισίων εργασίας ή σπουδής, συμπεριλαμβανομένης της έρευνας

                     Το πλαίσιο επαγγελματικών προσόντων του ευρωπαϊκού χώρου τριτοβάθμιας εκπαίδευσης ορίζει περιγραφικούς δείκτες για τρεις κύκλους, που συμφωνήθηκαν από τους αρμόδιους για την τριτοβάθμια εκπαίδευση υπουργούς κατά τη σύνοδό τους στο Μπέργκεν τον Μάιο του 2005, στο πλαίσιο της διαδικασίας της Μπολόνια. Κάθε περιγραφικός δείκτης ενός κύκλου παρέχει μια γενική διατύπωση των συνήθων προσδοκιών όσον αφορά τα επιτεύγματα και τις ικανότητες που συνδέονται με επαγγελματικά προσόντα τα οποία αντιπροσωπεύουν το τέλος του συγκεκριμένου κύκλου.

            (*1)  Ο περιγραφικός δείκτης για τον σύντομο κύκλο, ο οποίος διαμορφώθηκε από την κοινή πρωτοβουλία για την ποιότητα στο πλαίσιο της διαδικασίας της Μπολόνια (που μπορεί να εντάσσεται στον πρώτο κύκλο ή να συνδέεται με αυτόν), αντιστοιχεί στα μαθησιακά αποτελέσματα για το επίπεδο 5 του ΕΠΕΠ.

            (*2)  Ο περιγραφικός δείκτης για τον πρώτο κύκλο αντιστοιχεί στα μαθησιακά αποτελέσματα για το επίπεδο 6 του ΕΠΕΠ.

            (*3)  Ο περιγραφικός δείκτης για τον δεύτερο κύκλο αντιστοιχεί στα μαθησιακά αποτελέσματα για το επίπεδο 7 του ΕΠΕΠ.

            (*4)  Ο περιγραφικός δείκτης για τον τρίτο κύκλο αντιστοιχεί στα μαθησιακά αποτελέσματα για το επίπεδο 8 του ΕΠΕΠ.

         ΠΑΡΑΡΤΗΜΑ III
         Κριτήρια και διαδικασίες για τη συσχέτιση των εθνικών πλαισίων ή συστημάτων επαγγελματικών προσόντων με το ευρωπαϊκό πλαίσιο επαγγελματικών προσόντων (ΕΠΕΠ)

                     1.

                     Οι ευθύνες και/ή οι νομικές αρμοδιότητες όλων των σχετικών εθνικών φορέων που συμμετέχουν στη διαδικασία συσχέτισης καθορίζονται σαφώς και δημοσιεύονται από τις αρμόδιες αρχές.

                     2.

                     Υπάρχει σαφής και εμφανής σύνδεση μεταξύ των επιπέδων επαγγελματικών προσόντων στα εθνικά πλαίσια ή συστήματα επαγγελματικών προσόντων και των περιγραφικών δεικτών για τα επίπεδα του ΕΠΕΠ.

                     3.

                     Τα εθνικά πλαίσια ή συστήματα επαγγελματικών προσόντων και τα επαγγελματικά προσόντα που περιλαμβάνουν βασίζονται στην αρχή και στον στόχο των μαθησιακών αποτελεσμάτων και συνδέονται με ρυθμίσεις για την επικύρωση της μη τυπικής και της άτυπης μάθησης και με τα συστήματα ακαδημαϊκών μονάδων, όπου είναι σκόπιμο.

                     4.

                     Οι διαδικασίες για την ένταξη επαγγελματικών προσόντων στο εθνικό σύστημα επαγγελματικών προσόντων ή για την περιγραφή της θέσης των προσόντων στο εθνικό σύστημα επαγγελματικών προσόντων είναι διαφανείς.

                     5.

                     Τα εθνικά συστήματα διασφάλισης της ποιότητας για την εκπαίδευση και κατάρτιση αναφέρονται στα εθνικά πλαίσια ή συστήματα επαγγελματικών προσόντων και συνάδουν με τις αρχές για τη διασφάλιση της ποιότητας, όπως αυτές καθορίζονται στο παράρτημα IV της παρούσας σύστασης.

                     6.

                     Η διαδικασία συσχέτισης περιλαμβάνει τη ρητή βεβαίωση των αρμόδιων για τη διασφάλιση της ποιότητας φορέων ότι η έκθεση συσχέτισης είναι σύμφωνη με τις σχετικές εθνικές ρυθμίσεις, διατάξεις και πρακτικές για τη διασφάλιση της ποιότητας.

                     7.

                     Στη διαδικασία συσχέτισης συμμετέχουν διεθνείς εμπειρογνώμονες και οι εκθέσεις συσχέτισης περιλαμβάνουν γραπτή δήλωση από τουλάχιστον δύο εμπειρογνώμονες διεθνούς κύρους από δύο διαφορετικές χώρες σχετικά με τη διαδικασία συσχέτισης.

                     8.

                     Η αρμόδια αρχή ή αρχές πιστοποιεί τη συσχέτιση των εθνικών πλαισίων ή συστημάτων επαγγελματικών προσόντων με το ΕΠΕΠ. Μια ολοκληρωμένη έκθεση που περιγράφει τη συσχέτιση, μαζί με τα αποδεικτικά στοιχεία της, δημοσιεύεται από τις αρμόδιες αρχές, συμπεριλαμβανομένων των εθνικών σημείων συντονισμού του ΕΠΕΠ, και εξετάζει ξεχωριστά καθένα από τα κριτήρια. Η ίδια έκθεση μπορεί να χρησιμοποιηθεί για την αυτοπιστοποίηση στο πλαίσιο επαγγελματικών προσόντων του ευρωπαϊκού χώρου τριτοβάθμιας εκπαίδευσης, σύμφωνα με τα κριτήρια αυτοπιστοποίησης του χώρου.

                     9.

                     Εντός 6 μηνών από τη συσχέτιση ή την επικαιροποίηση της έκθεσης συσχέτισης, τα κράτη μέλη και άλλες συμμετέχουσες χώρες δημοσιεύουν την έκθεση συσχέτισης και παρέχουν συναφείς πληροφορίες για σκοπούς σύγκρισης στη σχετική ευρωπαϊκή διαδικτυακή πύλη.

                     10.

                     Πέραν της διαδικασίας συσχέτισης, όλα τα νέα έγγραφα που εκδίδονται από τις αρμόδιες αρχές σχετικά με επαγγελματικά προσόντα που εντάσσονται στο πλαίσιο των εθνικών πλαισίων ή συστημάτων επαγγελματικών προσόντων (π.χ. πιστοποιητικά, διπλώματα, συμπληρώματα πιστοποιητικών, παραρτήματα διπλωμάτων) και/ή μητρώα επαγγελματικών προσόντων, θα πρέπει να περιλαμβάνουν σαφή αναφορά, μέσω των εθνικών πλαισίων ή συστημάτων επαγγελματικών προσόντων, στο ενδεδειγμένο επίπεδο του ΕΠΕΠ.

         ΠΑΡΑΡΤΗΜΑ IV
         Αρχές διασφάλισης της ποιότητας των επαγγελματικών προσόντων που εντάσσονται στο πλαίσιο των εθνικών πλαισίων ή συστημάτων επαγγελματικών προσόντων που συσχετίζονται με το ευρωπαϊκό πλαίσιο επαγγελματικών προσόντων (ΕΠΕΠ)
         Όλα τα επαγγελματικά προσόντα με επίπεδο ΕΠΕΠ θα πρέπει να διαθέτουν διασφάλιση ποιότητας προκειμένου να ενισχύεται η εμπιστοσύνη στην ποιότητα και το επίπεδό τους.
         Σύμφωνα με τις εθνικές περιστάσεις και λαμβανομένων υπόψη των κλαδικών διαφορών, η διασφάλιση της ποιότητας των επαγγελματικών προσόντων με επίπεδο ΕΠΕΠ θα πρέπει (1)
             (2):

                     1.

                     να εξετάζει τον σχεδιασμό των επαγγελματικών προσόντων καθώς και την εφαρμογή της προσέγγισης που βασίζεται στα μαθησιακά αποτελέσματα,

                     2.

                     να διασφαλίζει έγκυρη και αξιόπιστη εκτίμηση με βάση συμφωνημένα και διαφανή πρότυπα που βασίζονται στα μαθησιακά αποτελέσματα και να εξετάζει τη διαδικασία πιστοποίησης,

                     3.

                     να αποτελείται από μηχανισμούς και διαδικασίες ανατροφοδότησης για διαρκή βελτίωση,

                     4.

                     να περιλαμβάνει τη συμμετοχή όλων των ενδιαφερομένων σε όλα τα στάδια της διαδικασίας,

                     5.

                     να αποτελείται από συνεπείς μεθόδους αξιολόγησης, οι οποίες να συνδυάζουν την αυτοαξιολόγηση με την εξωτερική επιθεώρηση,

                     6.

                     να αποτελεί αναπόσπαστο μέρος της εσωτερικής διοίκησης, συμπεριλαμβανομένων των δραστηριοτήτων εξωτερικής ανάθεσης, των φορέων που χορηγούν επαγγελματικά προσόντα με επίπεδο ΕΠΕΠ,

                     7.

                     να βασίζεται σε σαφείς και μετρήσιμους στόχους, πρότυπα και κατευθυντήριες γραμμές,

                     8.

                     να υποστηρίζεται από επαρκείς πόρους,

                     9.

                     να περιλαμβάνει τακτική επιθεώρηση των υφιστάμενων εξωτερικών φορέων ή οργανισμών παρακολούθησης που διενεργούν τη διασφάλιση ποιότητας,

                     10.

                     να περιλαμβάνει την ηλεκτρονική προσβασιμότητα των αποτελεσμάτων της αξιολόγησης.

            (1)  Αυτές οι κοινές αρχές είναι πλήρως συμβατές με τα ευρωπαϊκά πρότυπα και κατευθυντήριες γραμμές (ESG) για τη διασφάλιση της ποιότητας στον ευρωπαϊκό χώρο τριτοβάθμιας εκπαίδευσης, καθώς και με το ευρωπαϊκό πλαίσιο αναφοράς για τη διασφάλιση της ποιότητας στην ΕΕΚ (EQAVET).

            (2)  Αναλόγως των εθνικών περιστάσεων, οι αρχές αυτές μπορεί να μην εφαρμόζονται στη βασική εκπαίδευση.

         ΠΑΡΑΡΤΗΜΑ V
         Αρχές για τα συστήματα ακαδημαϊκών μονάδων τα οποία συνδέονται με εθνικά πλαίσια ή συστήματα επαγγελματικών προσόντων που συσχετίζονται με το ευρωπαϊκό πλαίσιο επαγγελματικών προσόντων (ΕΠΕΠ) (1)

         Το ΕΠΕΠ και τα εθνικά πλαίσια ή συστήματα επαγγελματικών προσόντων, χρησιμοποιώντας την προσέγγιση με βάση τα μαθησιακά αποτελέσματα, θα προσφέρουν καλύτερη στήριξη στα άτομα κατά τις μεταβάσεις i) μεταξύ των διαφόρων επιπέδων εκπαίδευσης και κατάρτισης, ii) εντός και μεταξύ των τομέων της εκπαίδευσης και της κατάρτισης, iii) μεταξύ εκπαίδευσης, κατάρτισης και αγοράς εργασίας και iv) εντός και εκτός συνόρων. Με την επιφύλαξη των αποφάσεων σε εθνικό επίπεδο σχετικά με i) τη χρήση συστημάτων ακαδημαϊκών μονάδων και ii) τη συσχέτισή τους με τα εθνικά πλαίσια ή συστήματα επαγγελματικών προσόντων, τα διάφορα συστήματα ακαδημαϊκών μονάδων θα πρέπει, κατά περίπτωση, να εφαρμόζονται σε συνεργασία με εθνικά πλαίσια ή συστήματα επαγγελματικών προσόντων με σκοπό την υποστήριξη των μεταβάσεων και τη διευκόλυνση της εξέλιξης. Για τον σκοπό αυτόν, τα συστήματα ακαδημαϊκών μονάδων που συνδέονται με εθνικά πλαίσια ή συστήματα επαγγελματικών προσόντων κατά περίπτωση, θα πρέπει να τηρούν τις ακόλουθες αρχές:

                     1.

                     Τα συστήματα ακαδημαϊκών μονάδων θα πρέπει να στηρίζουν ευέλικτες μαθησιακές διαδρομές, προς όφελος του κάθε διδασκομένου.

                     2.

                     Κατά τον σχεδιασμό και την ανάπτυξη επαγγελματικών προσόντων, η προσέγγιση με βάση τα μαθησιακά αποτελέσματα θα πρέπει να χρησιμοποιείται συστηματικά για τη διευκόλυνση της μεταφοράς των επαγγελματικών προσόντων (ή επιμέρους στοιχείων τους) και της μαθησιακής προόδου.

                     3.

                     Τα συστήματα ακαδημαϊκών μονάδων θα πρέπει να διευκολύνουν τη μεταφορά των μαθησιακών αποτελεσμάτων και την πρόοδο των διδασκομένων μεταξύ ιδρυμάτων και χωρών.

                     4.

                     Τα συστήματα ακαδημαϊκών μονάδων θα πρέπει να στηρίζονται σε σαφείς και διαφανείς μεθόδους διασφάλισης της ποιότητας.

                     5.

                     Οι ακαδημαϊκές μονάδες που αποκτά ένα άτομο θα πρέπει να τεκμηριώνονται με τρόπο που να εκφράζει τα επιτευχθέντα μαθησιακά αποτελέσματα, το όνομα του αρμόδιου ιδρύματος που χορηγεί τις ακαδημαϊκές μονάδες και, κατά περίπτωση, τη σχετική αξία των μονάδων.

                     6.

                     Τα συστήματα μεταφοράς και συσσώρευσης ακαδημαϊκών μονάδων θα πρέπει να επιζητούν συνέργειες με τις ρυθμίσεις επικύρωσης της προηγούμενης μάθησης, και να συνεργάζονται για να διευκολύνουν και να προάγουν τη μεταφορά και την πρόοδο.

                     7.

                     Τα συστήματα ακαδημαϊκών μονάδων θα πρέπει να αναπτύσσονται και να βελτιώνονται μέσω της συνεργασίας μεταξύ των ενδιαφερόμενων μερών σε εθνικό και ευρωπαϊκό επίπεδο.

            (1)  Αυτές οι κοινές αρχές είναι πλήρως συμβατές με το ευρωπαϊκό σύστημα μεταφοράς και συσσώρευσης ακαδημαϊκών μονάδων (ECTS) και το ευρωπαϊκό σύστημα πιστωτικών μονάδων για την επαγγελματική εκπαίδευση και κατάρτιση (ECVET).

         ΠΑΡΑΡΤΗΜΑ VI
         Στοιχεία πεδίων δεδομένων για την ηλεκτρονική δημοσίευση πληροφοριών για τα επαγγελματικά προσόντα με επίπεδο ΕΠΕΠ

                        ΣΤΟΙΧΕΙΑ

                        Υποχρεωτικό/Προαιρετικό

                     Τίτλος επαγγελματικού προσόντος

                     Υποχρεωτικό

                     Πεδίο (*1)

                     Υποχρεωτικό

                     Χώρα/Περιφέρεια (κωδικός)

                     Υποχρεωτικό

                     Επίπεδο ΕΠΕΠ

                     Υποχρεωτικό

                     Περιγραφή του επαγγελματικού προσόντος (*3)

                     είτε

                     Γνώσεις

                     Υποχρεωτικό

                     Δεξιότητες

                     Υποχρεωτικό

                     Υπευθυνότητα και αυτονομία

                     Υποχρεωτικό

                     ή

                     Πλαίσιο ελεύθερου κειμένου όπου περιγράφονται αυτά που αναμένεται να γνωρίζει, να κατανοεί και να είναι σε θέση να κάνει ο διδασκόμενος

                     Υποχρεωτικό

                     Χορηγών φορέας ή αρμόδια αρχή (*2)

                     Υποχρεωτικό

                     Ακαδημαϊκές μονάδες/θεωρητικός φόρτος εργασίας που απαιτείται για την επίτευξη των μαθησιακών αποτελεσμάτων

                     Προαιρετικό

                     Εσωτερικές διαδικασίες διασφάλισης της ποιότητας

                     Προαιρετικό

                     Εξωτερικός φορέας διασφάλισης της ποιότητας/ρυθμιστικός φορέας

                     Προαιρετικό

                     Περαιτέρω πληροφορίες για το επαγγελματικό προσόν

                     Προαιρετικό

                     Πηγή πληροφοριών

                     Προαιρετικό

                     Σύνδεσμος προς σχετικά παραρτήματα

                     Προαιρετικό

                     URL του επαγγελματικού προσόντος

                     Προαιρετικό

                     Γλώσσα πληροφοριών (κωδικός)

                     Προαιρετικό

                     Προϋποθέσεις εισαγωγής

                     Προαιρετικό

                     Ημερομηνία λήξης (εάν υπάρχει)

                     Προαιρετικό

                     Τρόποι απόκτησης του επαγγελματικού προσόντος

                     Προαιρετικό

                     Σχέση με επαγγέλματα ή επαγγελματικούς τομείς

                     Προαιρετικό

            (*1)  ISCED FoET2013

            (*2)  Τα ελάχιστα απαιτούμενα στοιχεία για τον χορηγούντα φορέα ή την αρμόδια αρχή θα πρέπει να διευκολύνουν την ανεύρεση σχετικών πληροφοριών, και σε αυτά περιλαμβάνονται η ονομασία, ή κατά περίπτωση η ονομασία της ομάδας χορηγούντων φορέων ή αρμόδιων αρχών, μαζί με το URL ή στοιχεία επικοινωνίας.

            (*3)  Η περιγραφή αυτή περιλαμβάνει πεδία ελεύθερου κειμένου, χωρίς υποχρέωση χρήσης τυποποιημένης ορολογίας και χωρίς υποχρέωση για τα κράτη μέλη να μεταφράσουν την περιγραφή σε άλλες γλώσσες της ΕΕ.


				|

		52013DC0369

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων των Κάτω Χωρών για το 2013 και την έκδοση γνώμης του Συμβουλίου σχετικά με το πρόγραμμα σταθερότητας των Κάτω Χωρών για την περίοδο 2012-2017 /* COM/2013/0369 final - 2013/ () */

			   	Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
των Κάτω Χωρών
για το 2013
και την έκδοση
γνώμης του
Συμβουλίου
σχετικά με το
πρόγραμμα
σταθερότητας
των Κάτω Χωρών
για την περίοδο
2012-2017

ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 121
παράγραφος 2 και
το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και τον
συντονισμό των
οικονομικών
πολιτικών[1], και
ιδίως το άρθρο 5
παράγραφος 2,
Έχοντας
υπόψη τον
κανονισμό (ΕΕ)
αριθ. 1176/2011 του
Ευρωπαϊκού
Κοινοβουλίου
και του
Συμβουλίου,
της 16ης Νοεμβρίου
2011, σχετικά με
την πρόληψη
και τη
διόρθωση των
υπερβολικών
μακροοικονομικών
ανισορροπιών[2], και
ιδίως το άρθρο 6
παράγραφος 1,
Έχοντας
υπόψη τη
σύσταση της
Ευρωπαϊκής
Επιτροπής[3],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[4],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της επιτροπής
απασχόλησης,
Κατόπιν
διαβούλευσης
με την
οικονομική και
δημοσιονομική
επιτροπή,
Εκτιμώντας
τα ακόλουθα:
(1)       Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Ευρωπαϊκής
Επιτροπής για
τη δρομολόγηση
της στρατηγικής
«Ευρώπη 2020», μιας
νέας
στρατηγικής
για την ανάπτυξη
και την
απασχόληση, η
οποία,
βασιζόμενη
στον μεγαλύτερο
συντονισμό των
οικονομικών
πολιτικών, θα
εστιάζεται
στους
νευραλγικούς
τομείς στους οποίους
απαιτείται
δράση ώστε να
ενισχυθεί το
δυναμικό διατηρήσιμης
ανάπτυξης και
ανταγωνιστικότητας
της Ευρώπης.
(2)       Στις 13
Ιουλίου 2010, το
Συμβούλιο
εξέδωσε, βάσει
της πρότασης
της Επιτροπής,
σύσταση
σχετικά με
τους γενικούς
προσανατολισμούς
της
οικονομικής
πολιτικής των
κρατών μελών
και της Ένωσης
(2010 έως 2014) και, στις 21
Οκτωβρίου 2010,
εξέδωσε
απόφαση
σχετικά με τις
κατευθυντήριες
γραμμές των
πολιτικών
απασχόλησης
των κρατών
μελών[5],
οι οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
κλήθηκαν να
λαμβάνουν
υπόψη τις ολοκληρωμένες
κατευθυντήριες
γραμμές στις
οικονομικές
τους πολιτικές
και στις
πολιτικές τους
για την
απασχόληση.
(3)       Στις 29
Ιουνίου 2012, οι
αρχηγοί κρατών
ή κυβερνήσεων
ενέκριναν
«Σύμφωνο για
την ανάπτυξη
και την
απασχόληση», το
οποίο παρέχει
ένα συνεκτικό
πλαίσιο δράσης
σε επίπεδο
κρατών μελών,
ΕΕ και ευρωζώνης,
με την
κινητοποίηση
όλων των
δυνατών μηχανισμών,
μέσων και
πολιτικών.
Έλαβαν
αποφάσεις σχετικά
με τη δράση που
πρέπει να
αναληφθεί στο
επίπεδο των κρατών
μελών, ιδίως
εκφράζοντας
την απόλυτη
προσήλωσή τους
στην επίτευξη
των στόχων της
στρατηγικής
«Ευρώπη 2020» και
στην εφαρμογή
των συστάσεων
ανά χώρα.
(4)       Στις 6
Ιουλίου 2012, το
Συμβούλιο
εξέδωσε
σύσταση σχετικά
με το εθνικό
πρόγραμμα
μεταρρυθμίσεων
των Κάτω Χωρών
για το 2012 και
εξέδωσε τη
γνώμη του σχετικά
με το
επικαιροποιημένο
πρόγραμμα
σταθερότητας
των Κάτω Χωρών
για την
περίοδο 2011-2015.
(5)       Στις 28
Νοεμβρίου 2012, η
Επιτροπή
εξέδωσε την
Ετήσια Επισκόπηση
της Ανάπτυξης[6],
δίνοντας το
εναρκτήριο λάκτισμα
για το
Ευρωπαϊκό
Εξάμηνο για το 2013
για τον συντονισμό
των
οικονομικών
πολιτικών.
Επίσης στις 28
Νοεμβρίου 2012, η
Επιτροπή, επί
τη βάσει του
κανονισμού (EΕ)
αριθ. 1176/2011 σχετικά
με την πρόληψη
και τη διόρθωση
των
υπερβολικών
μακροοικονομικών
ανισορροπιών,
εξέδωσε τη
δεύτερη έκθεση
για τον Μηχανισμό
Επαγρύπνησης[7], στην
οποία
προσδιόρισε
τις Κάτω Χώρες
ως ένα από τα
κράτη μέλη τα
οποία θα
έπρεπε να
υποβληθούν σε εμπεριστατωμένη
επισκόπηση.
(6)       Στις 14
Μαρτίου 2013, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
χρηματοπιστωτικής
σταθερότητας,
δημοσιονομικής
εξυγίανσης και
δράσης για την
ενίσχυση της
ανάπτυξης. Υπογράμμισε
την ανάγκη να
επιδιωχθεί
διαφοροποιημένη,
φιλική προς
την ανάπτυξη
δημοσιονομική
εξυγίανση, να
αποκατασταθούν
οι κανονικές
συνθήκες
δανειοδότησης
στην οικονομία,
να προωθηθούν
η ανάπτυξη και
η ανταγωνιστικότητα,
να
καταπολεμηθούν
η ανεργία και
οι κοινωνικές
επιπτώσεις της
κρίσης και να
εκσυγχρονιστεί
η δημόσια
διοίκηση.
(7)       Στις 10
Απριλίου 2013, η
Επιτροπή εξέδωσε
τα
αποτελέσματα
της
εμπεριστατωμένης
επισκόπησής
της[8]
για τις Κάτω
Χώρες, δυνάμει
του άρθρου 5 του
κανονισμού (ΕΕ)
αριθ. 1176/2011. Από την
ανάλυση που
πραγματοποίησε
η Επιτροπή
οδηγείται στο
συμπέρασμα ότι
οι Κάτω Χώρες
πλήττονται από
μακροοικονομικές
ανισορροπίες,
παρόλο που οι
ανισορροπίες
αυτές δεν
είναι
υπερβολικές.
(8)       Στις 29
Απριλίου 2013, οι
Κάτω Χώρες
υπέβαλαν το
πρόγραμμα
σταθερότητας
για το 2013 που
καλύπτει την
περίοδο 2012-2017 και
το εθνικό
πρόγραμμα
μεταρρυθμίσεων
για το 2013.
Προκειμένου να
ληφθεί υπόψη η
αλληλεξάρτησή
τους, τα δύο προγράμματα
αξιολογήθηκαν
συγχρόνως.
(9)       Βάσει
της
αξιολόγησης
του
προγράμματος
σταθερότητας
για το 2013 σύμφωνα
με τον
κανονισμό (ΕΚ)
αριθ. 1466/97 του
Συμβουλίου, το
Συμβούλιο
είναι της
γνώμης ότι οι
Κάτω Χώρες
εφάρμοσαν
σημαντικά
μέτρα
εξυγίανσης κατά
την περίοδο 2011-2013,
αλλά
δημοσιονομική
προσπάθεια φαίνεται
να μην επαρκεί
για τη
διόρθωση του
υπερβολικού
ελλείμματος
εντός του 2013,
κυρίως λόγω
οικονομικών
εξελίξεων
χειρότερων από
τις
αναμενόμενες.
Το μακροοικονομικό
σενάριο στο
οποίο
στηρίζονται οι
δημοσιονομικές
προβολές στο
πρόγραμμα
σταθερότητας
είναι γενικώς
εύλογο. Για τα
έτη 2013 και 2014, το πρόγραμμα
σταθερότητας
προβλέπει
πραγματική οικονομική
ανάπτυξη -0,4% και 1,1%
αντίστοιχα,
ποσοστά που προσεγγίζουν
αρκετά τις
εαρινές
προβλέψεις της
Επιτροπής για
το 2013 που
ανέρχονται σε 0,8%
και 0,9%. Ο δηλωμένος
στόχος του
προγράμματος
είναι η μείωση
από το 2014 του
ονομαστικού ελλείμματος
σε κάτω από 3% του
ΑΕΠ με
διατηρήσιμο
τρόπο. Το
πρόγραμμα δεν
περιλαμβάνει
ρητή αναφορά
στον
μεσοπρόθεσμο
δημοσιονομικό
στόχο (ΜΔΣ),
γεγονός που
σημαίνει ότι
επιβεβαιώνεται
ο ΜΔΣ για -0,5%, όπως
κοινοποιήθηκε
στο πρόγραμμα
σταθερότητας
του
προηγουμένου
έτους. Ο ΜΔΣ
είναι σύμφωνος
με τις
απαιτήσεις του
Συμφώνου Σταθερότητας
και Ανάπτυξης. Επιπλέον,
ενώ για το 2015 το
πρόγραμμα
σχεδιάζει
μείωση του διαρθρωτικού
ισοζυγίου κατά
0,5% του ΑΕΠ σε
διαρθρωτικούς
όρους, σύμφωνα
με την
ελάχιστη
ετήσια διαρθρωτική
απαίτηση, το 2016,
το διαρθρωτικό
ισοζύγιο αναμένεται
να μειωθεί
κατά 0,4% του ΑΕΠ
και το 2017 να
βελτιωθεί κατά
0,1% του ΑΕΠ,
υστερώντας
συνεπώς σε
σχέση με τη
δέουσα πορεία
προσαρμογής.
Βάσει των
εαρινών
προβλέψεων της
Επιτροπής, η
μέση ετήσια
δημοσιονομική
προσπάθεια
ύψους περίπου 0,7%
του ΑΕΠ για την
περίοδο 2010-2013, συνάδει
με τη
διαρθρωτική
προσπάθεια ¾%
του ΑΕΠ που
συνιστά το
Συμβούλιο. Η
δημοσιονομική
προσαρμογή η
οποία το 2011 και
το 2012 ήταν κατά
κύριο λόγο
προσανατολισμένη
στις δαπάνες,
το 2013 βασίστηκε σε
μεγάλο βαθμό
στα μέτρα για
τα έσοδα. Το
προγραμματιζόμενο
ονομαστικό
έλλειμμα που
τέθηκε από το
πρόγραμμα
σταθερότητας
συμβαδίζει με
τη διόρθωση
του υπερβολικού
ελλείμματος
μέχρι το 2014, ένα
έτος μετά την
προθεσμία που έθεσε
το Συμβούλιο
στο πλαίσιο
της
διαδικασίας
υπερβολικού
ελλείμματος
στα τέλη του 2009. Το
Συμβούλιο
θεωρεί ότι η
προβλεπόμενη
από τις αρχές
δημοσιονομική
προσπάθεια δεν
είναι συμβατή με
την πραγματική
διόρθωση του
υπερβολικού
ελλείμματος
μέχρι το 2014.
Πιθανά
πρόσθετα μέτρα
εξυγίανσης που
προσδιορίζονται
στο πρόγραμμα
σταθερότητας
έχουν ανακληθεί
και, σε κάθε
περίπτωση, δεν
θα επαρκούσαν.
Οι Κάτω Χώρες
πρέπει να
καθορίσουν
πρόσθετα μέτρα
για να
μειώσουν το
ονομαστικό
έλλειμμα
γενικής κυβέρνησης
σε ποσοστό
κάτω από 3% του
ΑΕΠ το 2014 με
διατηρήσιμο
τρόπο. Σύμφωνα
με το
πρόγραμμα
σταθερότητας για
το 2013, ο δείκτης
του χρέους
προς το ΑΕΠ
αναμένεται να
αυξηθεί
περαιτέρω το 2013,
και να ανέλθει
στο 74% του ΑΕΠ,
ενώ θα
σημειώσει
περαιτέρω
ελαφρά αύξηση
το 2014, φθάνοντας
στο 75% του ΑΕΠ. Ο
δείκτης χρέους
προβλέπεται
συνεπώς να
παραμείνει
πολύ πάνω από
την τιμή
αναφοράς 60%. Για
το 2015, το
πρόγραμμα
αναμένει ότι ο
δείκτης του
χρέους προς το
ΑΕΠ θα μειωθεί
σε 71,4% και ότι στη
συνέχεια θα
μειωθεί ελαφρά
και θα φτάσει
σε 70,8% το 2017. Ωστόσο,
η μείωση αυτή
του δείκτη χρέους
μετά το 2014 δεν
στηρίζεται
επαρκώς από
μέτρα
πολιτικής.
(10)     Για
να ενισχυθεί
το μελλοντικό
αναπτυξιακό
δυναμικό των
Κάτω Χωρών,
είναι
πρωταρχικής
σημασίας η
απαιτούμενη
εξυγίανση, για
να
εξασφαλιστεί η
διατηρήσιμη
διόρθωση του
υπερβολικού
ελλείμματος και
η επίτευξη του
ΜΔΣ βραχυπρόθεσμα
και
μακροπρόθεσμα,
να διασφαλίζει
τις δαπάνες
προώθησης της
ανάπτυξης
Ειδικότερα, οι
προσπάθειες
για την
προώθηση της
ανάπτυξης
στους τομείς
της
καινοτομίας
και της
έρευνας,
συμπεριλαμβανομένων
της βασικής
έρευνας, της
εκπαίδευσης και
της κατάρτισης,
θα είναι
καθοριστικές
για μια
ισορροπημένη
προσαρμογή.
Τούτο θα
συνέβαλε όχι
μόνο στη
στήριξη της
οικονομικής
ανάκαμψης,
αλλά και στην
ενίσχυση της
καινοτομίας
και του
ανθρώπινου
κεφαλαίου, και
στη βελτίωση
της
ανταγωνιστικότητας
και των μεσοπρόθεσμων
και
μακροπρόθεσμων
αναπτυξιακών
προοπτικών.
(11)     Σημαντική
πρόκληση
συνιστά η
αγορά στέγης
όπου επί
δεκαετίες
έχουν
συσσωρευτεί
δυσκαμψίες και
στρεβλωτικά
κίνητρα
διαμορφώνοντας
συνήθειες όσον
αφορά τη
χρηματοδότηση
στέγης και τις
τομεακές
αποταμιεύσεις.
Η τάση των
νοικοκυριών να
λαμβάνουν
μεγάλα ενυπόθηκα
δάνεια με
εγγύηση
ακίνητα
αντανακλά σε
μεγάλο βαθμό
μακροχρόνια
φορολογικά
κίνητρα που
υπάρχουν από
καιρό, ιδίως
την πλήρη
έκπτωση τόκων
ενυπόθηκων
δανείων. Από
τον Απρίλιο
του 2012, μια σειρά
από μέτρα έχουν
εν μέρει
εφαρμοστεί.
Ορισμένα από
αυτά αφορούν
την προσαρμογή
της
φορολογικής
μεταχείρισης της
στεγαστικής
χρηματοδότησης.
Η βαθμιαία
πορεία προς
τον περιορισμό
των φορολογικών
απαλλαγών επί
των τόκων στα
ενυπόθηκα δάνεια
και την αύξηση
των κινήτρων για
αποπληρωμή
είναι
εγγυημένη,
αλλά η
σταδιακή εφαρμογή
του μέτρου
αυτού γίνεται
με πολύ αργό
ρυθμό ώστε να
επηρεάσει
αισθητά τη
συμπεριφορά
αποπληρωμής. Η
αγορά
ενοικίασης
ακινήτων
υφίσταται περιορισμούς
λόγω
κανονιστικών
ρυθμίσεων και
της ύπαρξης
ενός πολύ
μεγάλου τομέα
κοινωνικής
στέγης ο
οποίος πρέπει
να
ανταποκριθεί
σε μεγάλες
λίστες
αναμονής. Η πρόσφατη
μερική
διαφοροποίηση
των ενοικίων
στον τομέα της
κοινωνικής
στέγης με βάση
το εισόδημα,
αποτελεί ένα
βήμα προς τη
σωστή
κατεύθυνση,
αλλά ο
αντίκτυπος του
μέτρου είναι
περιορισμένος.
Συνεπώς, ενώ τα
προτεινόμενα
μέτρα
συνιστούν βήματα
προς τη σωστή
κατεύθυνση, ο
συνολικός
ρυθμός των
μεταρρυθμίσεων
είναι αργός
ώστε να
αντιμετωπιστούν
τα υφιστάμενα
προβλήματα και
πρέπει συνεπώς
να
επισπευστεί.
Παράλληλα θα
πρέπει να
εξακολουθήσει
να
διασφαλίζεται
η διαθεσιμότητα
κοινωνικής
στέγης σε
μειονεκτούντες
πολίτες που
δεν είναι σε
θέση να
αποκτήσουν
στέγη υπό τους
όρους της
αγοράς, ακόμη
και σε τόπους
που παρουσιάζουν
υψηλή ζήτηση.
(12)     Η
μακροπρόθεσμη
βιωσιμότητα του
συνταξιοδοτικού
συστήματος
ενισχύθηκε με
τη σταδιακή
αύξηση της
νόμιμης
ηλικίας
συνταξιοδότησης
από τα 65 έτη το 2012
στα 67 έτη το 2023.
Συνεπώς, οι
Κάτω Χώρες
ακολούθησαν
πλήρως το
σκέλος της
σύστασης του 2012
που αφορούσε
την αύξηση των
ορίων της νόμιμης
ηλικίας
συνταξιοδότησης,
συνδέοντάς την
με το
προσδόκιμο
ζωής, τόσο για
τον πρώτο όσο
και για τον
δεύτερο πυλώνα
του
συνταξιοδοτικού
συστήματος.
Στις
προκλήσεις που
απομένει να
αντιμετωπιστούν
περιλαμβάνεται
ο κατάλληλος
επιμερισμός του
κόστους και των
κινδύνων εντός
και μεταξύ των
γενεών.
Επιπλέον, η
αναμόρφωση της
διακυβέρνησης
των
συνταξιοδοτικών
ταμείων του
δεύτερου
πυλώνα
καθυστερεί ώστε
να συμβάλει
στη στήριξη
της
ανθεκτικότητας
στη γήρανση. Η
εφαρμογή των
σχεδίων
μεταρρύθμισης
της
μακροχρόνιας περίθαλψης
θα συμβάλει
στον
περιορισμό του
ραγδαία
αυξανόμενου
κόστους λόγω
της
δημογραφικής γήρανσης
και ως εκ
τούτου θα
στηρίξει τη
διατηρησιμότητα
των δημόσιων
οικονομικών.
Για τον σκοπό
αυτό, πρέπει να
διατηρηθεί στο
κατάλληλο
επίπεδο η ποιότητα
και η προσβασιμότητα
της
μακροχρόνιας
περίθαλψης.
(13)     Οι
μεταρρυθμίσεις
της αγοράς
εργασίας που
προτείνονται
από την
κυβέρνηση
αποσκοπούν
στην αύξηση
της συμμετοχής
στην αγορά
εργασίας και
στην κινητικότητα.
Η μεταρρύθμιση
του νόμου περί
συμμετοχής
είναι φιλόδοξη
και αναμένεται
να προωθήσει
τη συμμετοχή
στην αγορά
εργασίας.
Ωστόσο, οι
μεταρρυθμίσεις
δε έχουν ακόμη
κατοχυρωθεί
νομικά και το
χρονικό διάστημα
για την
εφαρμογή τους
φαίνεται
αρκετά
σύντομο.
Επιπλέον,
χρειάζονται
περαιτέρω
μέτρα για να
βελτιωθεί η
απασχολησιμότητα
των ατόμων που
βρίσκονται στο
περιθώριο της
αγοράς
εργασίας,
συμπεριλαμβανομένων
των γυναικών,
των ατόμων που
προέρχονται
από οικογένειες
μεταναστών,
των
μειονεκτούντων
ατόμων και των
ηλικιωμένων.
Οι Κάτω Χώρες
ανακοίνωσαν μεταρρυθμίσεις
στο καθεστώς
για το επίδομα
ανεργίας και
στη σχετικά αυστηρή
νομοθεσία τους
για την
προστασία της
απασχόλησης.
Οι
μεταρρυθμίσεις
αυτές, σε
συνδυασμό με
φορολογική
πίστωση
κινητικότητας
(‘mobiliteitsbonus’) για εργοδότες
ώστε να
προσλαμβάνουν
δικαιούχους
κοινωνικής
ασφάλισης
ηλικίας 50 ετών
και άνω ή άτομα
με εργασιακή
αναπηρία,
είναι σαφώς
εστιασμένες
στο χαμηλότερο
άκρο της
συμμετοχής
στην αγορά
εργασίας.
Ωστόσο, ενώ τα
μέτρα αυτά
στοχεύουν στη
σωστή κατεύθυνση,
μπορούν να
αξιολογηθούν
πλήρως μόνο αφού
εγκριθούν.
Τέλος, η
ταχύτερη άρση
των
υπολειπόμενων
αντικινήτρων
για το δεύτερο
εργαζόμενο
μέλος της οικογένειας
ώστε να
αυξηθεί ο
αριθμός των
ωρών εργασίας,
θα εξασφάλιζε
το δυναμικό
για περαιτέρω
μείωση
μελλοντικών
ελλείψεων σε
εργατικό
δυναμικό.
(14)     Έχει
σημειωθεί
σημαντική
πρόοδος όσον
αφορά τη
σύσταση του 2012
για τη σύσφιξη
των δεσμών
μεταξύ
επιστήμης και
επιχειρήσεων.
Η
επιχειρηματική
πολιτική «To the Top»,
συμπεριλαμβανομένης
της τομεακής
της
προσέγγισης για
εταιρικές
σχέσεις
δημόσιου και
ιδιωτικού τομέα
στον τομέα της
έρευνας, της
καινοτομίας
και της εκπαίδευσης
(«top sector»), βρίσκεται
πλέον στη φάση
της εφαρμογής.
Εκτός από
τομεακές
πολιτικές
καινοτομίας, είναι
σημαντικό να
εφαρμοστούν
οριζόντιες
πολιτικές
έρευνας και
καινοτομίας
και να
διατηρηθεί ένα
επαρκές
επίπεδο
δημόσιας
χρηματοδότησης
για βασική
έρευνα για την
οποία δεν
έχουν
προβλεφθεί πιστώσεις.

(15)     Στο
πλαίσιο του
Ευρωπαϊκού
Εξαμήνου, η
Επιτροπή διενήργησε
συνολική
ανάλυση της
οικονομικής
πολιτικής των
Κάτω Χωρών..
Αξιολόγησε το
πρόγραμμα σταθερότητας
και το εθνικό
πρόγραμμα
μεταρρυθμίσεων
και παρουσίασε
εμπεριστατωμένη
επισκόπηση. Έλαβε
υπόψη όχι μόνο
τη χρησιμότητά
τους για την άσκηση
διατηρήσιμης
δημοσιονομικής
και κοινωνικοοικονομικής
πολιτικής στις
Κάτω Χώρες,
αλλά και το
κατά πόσο
συνάδουν με
τους κανόνες
και τις
κατευθύνσεις
της ΕΕ, δεδομένης
της ανάγκης
ενδυνάμωσης
της συνολικής οικονομικής
διακυβέρνησης
της Ένωσης
μέσω της συνεκτίμησης
στοιχείων σε
επίπεδο ΕΕ
κατά τη διαμόρφωση
των
μελλοντικών
εθνικών
αποφάσεων. Οι
συστάσεις της
Επιτροπής
βάσει του
Ευρωπαϊκού
Εξαμήνου
αποτυπώνονται
στις συστάσεις
1 έως 4 κατωτέρω.
(16)     Βάσει
της παρούσας
αξιολόγησης,
το Συμβούλιο
εξέτασε το
πρόγραμμα
σταθερότητας
των Κάτω Χωρών
και η γνώμη[9] του
αντικατοπτρίζεται
ιδίως στη
σύσταση 1
κατωτέρω,
(17)     Βάσει
της
εμπεριστατωμένης
επισκόπησης
της Επιτροπής
και της
παρούσας
αξιολόγησης,
το Συμβούλιο
εξέτασε το
εθνικό
πρόγραμμα
μεταρρυθμίσεων
και το πρόγραμμα
σταθερότητας
των Κάτω Χωρών.
Οι συστάσεις
της δυνάμει
του άρθρου 6 του
κανονισμού (ΕΕ)
αριθ. 1176/2011 σχετικά
με την πρόληψη
και τη
διόρθωση των
υπερβολικών
μακροοικονομικών
ανισορροπιών
αποτυπώνονται
στη σύσταση 2
κατωτέρω.
(18)     Στο
πλαίσιο του
Ευρωπαϊκού
Εξαμήνου, η
Επιτροπή πραγματοποίησε
επίσης ανάλυση
της
οικονομικής πολιτικής
της ζώνης του
ευρώ στο σύνολό
της. Στη βάση
αυτή το
Συμβούλιο
εξέδωσε ειδικές
συστάσεις που
απευθύνονται
στα κράτη μέλη
με νόμισμα το
ευρώ. Οι Κάτω
Χώρες θα
πρέπει επίσης
να διασφαλίσουν
την πλήρη και
έγκαιρη
εφαρμογή των συστάσεων
αυτών.
ΣΥΝΙΣΤΑ
στις Κάτω
Χώρες να
αναλάβουν
δράση κατά την
περίοδο 2013-2014
προκειμένου:
1.           Να
ενισχύσουν και
να εφαρμόσουν
τη
δημοσιονομική
στρατηγική, με
τη στήριξη
επαρκώς
εξειδικευμένων
μέτρων, για το
έτος 2014 και μετά
ώστε να
διασφαλίσουν
την έγκαιρη
διόρθωση του
υπερβολικού ελλείμματος
μέχρι το 2014 με
διατηρήσιμο
τρόπο και να
υλοποιήσουν
την προσπάθεια
διαρθρωτικής
προσαρμογής
που προσδιορίζεται
στις συστάσεις
που διατύπωσε
το Συμβούλιο
στο πλαίσιο
της
διαδικασίας
υπερβολικού
ελλείμματος.
Να
προστατεύσουν
τις δαπάνες σε
τομείς που
συνδέονται
άμεσα με την
ανάπτυξη, όπως
η εκπαίδευση, η
καινοτομία και
η έρευνα. Μετά
τη διόρθωση
του
υπερβολικού ελλείμματος,
να συνεχίσουν
την προσπάθεια
διαρθρωτικής
προσαρμογής
που θα
επιτρέψει στις
Κάτω Χώρες να
επιτύχουν τον
μεσοπρόθεσμο
δημοσιονομικό
στόχο μέχρι το 2015.
2.           Να
εντείνουν τις
προσπάθειες
σταδιακής
μεταρρύθμισης
της αγοράς
ενοικίων
επιταχύνοντας
τον προγραμματισθέντα
περιορισμό της
έκπτωσης φόρου
για τους
τόκους
ενυπόθηκων
δανείων και
δημιουργώντας
έναν
περισσότερο
προσανατολισμένο
στην αγορά
μηχανισμό για
τον καθορισμό
των ενοικίων,
καθώς και
συνδέοντας
περισσότερο τα
ενοίκια με το
οικογενειακό
εισόδημα στον
τομέα
κοινωνικής
στέγης. Να
επανεστιάσουν
τις εταιρείες
κοινωνικής
κατοικίας ώστε
να στηρίζουν
τα νοικοκυριά
με τις
μεγαλύτερες
ανάγκες.
3.           Να
προσαρμόσουν
τον δεύτερο
πυλώνα του
συνταξιοδοτικού
συστήματος, σε
συνεννόηση με
τους
κοινωνικούς εταίρους,
ώστε να
διασφαλίζει
κατάλληλο
επιμερισμό του
κόστους και
των κινδύνων
εντός και
μεταξύ των
γενεών. Να
στηρίξουν τη
σταδιακή
αύξηση της νόμιμης
ηλικίας συνταξιοδότησης
με μέτρα για
την αύξηση της
απασχολησιμότητας
των ατόμων
μεγαλύτερης
ηλικίας. Να
υλοποιήσουν
την
προγραμματιζόμενη
μεταρρύθμιση
του συστήματος
μακροχρόνιας
περίθαλψης ώστε
να
διασφαλίσουν
την οικονομική
του αποδοτικότητα
και να τη
συμπληρώσουν
με περαιτέρω
μέτρα για τη
συγκράτηση της
αύξησης των
δαπανών, με
στόχο τη
διασφάλιση της
διατηρησιμότητας.
4.           Να
λάβουν
περαιτέρω
μέτρα για να
ενισχύσουν τη
συμμετοχή στην
αγορά
εργασίας,
ιδίως των
ατόμων που
βρίσκονται στο
περιθώριο της
αγοράς εργασίας.
Να συνεχίσουν
να μειώνουν τα
φορολογικά
αντικίνητρα
για την
εργασία,
μεταξύ άλλων
επιταχύνοντας
τη σταδιακή
κατάργηση των
μεταβιβάσιμων
εκπτώσεων
φόρου για το
δεύτερο
εργαζόμενο
μέλος της οικογένειας
Να στηρίξουν
τις
μετακινήσεις
στην αγορά
εργασίας και
να
αντιμετωπίσουν
τις δυσκαμψίες
της εν λόγω αγοράς,
μεταξύ άλλων
με τη
μεταρρύθμιση
της νομοθεσίας
για την
προστασία της
απασχόλησης και
του καθεστώτος
για το επίδομα
ανεργίας.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 02.08.1997,
σ. 1.
[2]               ΕΕ L 306 της 23.11.2011,
σ. 25.
[3]               COM(2013) 369 final.
[4]               P7_TA(2013)0052 και P7_TA(2013)0053.
[5]               Απόφαση
2013/208/ΕΕ του
Συμβουλίου της
22ας Απριλίου 2013.
[6]               COM(2012) 750 final.
[7]               COM(2012) 751 final.
[8]               SWD(2013) 121 final.
[9]               Βάσει του
άρθρου 5
παράγραφος 2
του κανονισμού
(ΕΚ) αριθ. 1466/97.


title: Σύσταση του Συμβουλίου, της 7ης Ιανουαρίου 2014 , σχετικά με τον διορισμό μέλους της Εκτελεστικής Επιτροπής της Ευρωπαϊκής Κεντρικής Τράπεζας

text:
               11.1.2014

               EL

               Επίσημη Εφημερίδα της Ευρωπαϊκής Ένωσης

               C 8/1

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 7ης Ιανουαρίου 2014
   σχετικά με τον διορισμό μέλους της Εκτελεστικής Επιτροπής της Ευρωπαϊκής Κεντρικής Τράπεζας
   2014/C 8/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 283 παράγραφος 2,
   Έχοντας υπόψη το Πρωτόκολλο (αριθ. 4) για το Καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 11.2,
   ΣΥΝΙΣΤΑ ΣΤΟ ΕΥΡΩΠΑΪΚΟ ΣΥΜΒΟΥΛΙΟ:
   να διορίσει την κα Sabine LAUTENSCHLÄGER ως μέλος της Εκτελεστικής Επιτροπής της Ευρωπαϊκής Κεντρικής Τράπεζας για θητεία οκτώ ετών.

      Βρυξέλλες, 7 Ιανουαρίου 2014.

            Για το Συμβούλιο

            Ο Πρόεδρος

         Δ. ΚΟΥΡΚΟΥΛΑΣ


Avis juridique important

|

52001HB0002

Σύσταση της Ευρωπαϊκής Κεντρικής Τράπεζας της 1ης Μαρτίου 2001 για κανονισμό (ΕΚ) του Συμβουλίου για την τροποποίηση του κανονισμού (ΕΚ) αριθ. 2531/98 του Συμβουλίου, της 23ης Νοεμβρίου 1998, σχετικά με την εφαρμογή ελάχιστων αποθεματικών από την Ευρωπαϊκή Κεντρική Τράπεζα (ΕΚΤ/2001/2)

Επίσημη Εφημερίδα αριθ. C 089 της 20/03/2001 σ. 0004 - 0006

Σύσταση της Ευρωπαϊκής Κεντρικής Τράπεζαςτης 1ης Μαρτίου 2001για κανονισμό (ΕΚ) του Συμβουλίου για την τροποποίηση του κανονισμού (ΕΚ) αριθ. 2531/98 του Συμβουλίου, της 23ης Νοεμβρίου 1998, σχετικά με την εφαρμογή ελάχιστων αποθεματικών από την Ευρωπαϊκή Κεντρική Τράπεζα(ΕΚΤ/2001/2)(2001/C 89/05)ΑΙΤΙΟΛΟΓΙΚΗ ΕΚΘΕΣΗΙ. ΕισαγωγήΤο άρθρο 123 παράγραφος 1 της συνθήκης για την ίδρυση της Ευρωπαϊκής Κοινότητας (εφεξής καλούμενη "συνθήκη") απαιτεί από το Συμβούλιο της Ευρωπαϊκής Ένωσης (εφεξής καλούμενο "Συμβούλιο"), μόλις αυτό επιβεβαιώσει ποια κράτη μέλη πληρούν τις αναγκαίες προϋποθέσεις για την υιοθέτηση ενιαίου νομίσματος, να θεσπίσει τη συμπληρωματική νομοθεσία που αναφέρεται στο άρθρο 107 παράγραφος 6 της συνθήκης και στο άρθρο 42(1) του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής καλούμενο "καταστατικό"). Η συνθήκη προβλέπει ειδική διαδικασία για τη θέσπιση των διατάξεων που αναφέρονται στο άρθρο 107 παράγραφος 6: το Συμβούλιο θεσπίζει τις εν λόγω διατάξεις είτε έπειτα από πρόταση της Επιτροπής είτε έπειτα από σύσταση της Ευρωπαϊκής Κεντρικής Τράπεζας (ΕΚΤ). Προς αποφυγή ενδεχόμενης επικάλυψης των προσπαθειών πριν από την έναρξη του τρίτου σταδίου της οικονομικής και νομισματικής ένωσης, το Ευρωπαϊκό Νομισματικό Ίδρυμα και η Επιτροπή συμφώνησαν ότι η ΕΚΤ θα εκπονήσει σύσταση για κανονισμό του Συμβουλίου, κατά τα προβλεπόμενα στο άρθρο 19.2 του καταστατικού. Στις 7 Ιουλίου 1998, η ΕΚΤ υπέβαλε στο Συμβούλιο τη σύσταση 98/C 246/06 για κανονισμό (ΕΚ) του Συμβουλίου σχετικά με την εφαρμογή ελάχιστων αποθεματικών από την Ευρωπαϊκή Κεντρική Τράπεζα(2). Στις 23 Νοεμβρίου 1998, το Συμβούλιο εξέδωσε τον κανονισμό (ΕΚ) αριθ. 2531/98 σχετικά με την εφαρμογή ελάχιστων αποθεματικών από την Ευρωπαϊκή Κεντρική Τράπεζα(3). Για λόγους συνέπειας, συνιστάται η εφαρμογή της ίδιας διαδικασίας στην εισαγωγή των προτεινόμενων τροποποιήσεων του κανονισμού (ΕΚ) αριθ. 2531/98.Η πρώτη πρόταση του άρθρου 7 παράγραφος 2 του κανονισμού (ΕΚ) αριθ. 2531/98 προβλέπει, γενικά, ότι στις περιπτώσεις που επιβάλλεται κύρωση, σύμφωνα με το άρθρο 7 παράγραφος 1, ισχύουν οι αρχές και οι διαδικασίες που θεσπίζονται από τον κανονισμό (ΕΚ) αριθ. 2532/98 του Συμβουλίου, της 23ης Νοεμβρίου 1998, σχετικά με τις εξουσίες της Ευρωπαϊκής Κεντρικής Τράπεζας για επιβολή κυρώσεων(4). Ωστόσο, η δεύτερη πρόταση του άρθρου 7 παράγραφος 2 του κανονισμού (ΕΚ) αριθ. 2531/98 προβλέπει ορισμένες παρεκκλίσεις. Συγκεκριμένα, ορίζει ότι η περίοδος που αναφέρεται στο άρθρο 3 παράγραφος 7 του κανονισμού (ΕΚ) αριθ. 2532/98 μειώνεται.Το άρθρο 3 παράγραφος 7 του κανονισμού (ΕΚ) αριθ. 2532/98 ορίζει: "Αν δεν ληφθεί απόφαση από το Διοικητικό Συμβούλιο της ΕΚΤ σε διάστημα δύο μηνών από την υποβολή της αίτησης, η ενδιαφερόμενη επιχείρηση έχει το δικαίωμα να ζητήσει δικαστικό έλεγχο της απόφασης της εκτελεστικής επιτροπής, σύμφωνα με τη συνθήκη". Το άρθρο 7 παράγραφος 2 του κανονισμού (ΕΚ) αριθ. 2531/98 μειώνει την περίοδο αυτή σε 15 ημέρες, ορίζοντας ότι: "Στις περιπτώσεις που επιβάλλεται κύρωση σύμφωνα με την παράγραφο 1, ισχύουν οι αρχές και οι διαδικασίες που θεσπίζονται από τον κανονισμό (ΕΚ) αριθ. 2532/98. Ωστόσο, το άρθρο 2 παράγραφοι 1 και 3 και το άρθρο 3 παράγραφοι 1, 2, 3 και 4 του εν λόγω κανονισμού δεν εφαρμόζονται και οι περίοδοι που αναφέρονται στο άρθρο 3 παράγραφοι 6, 7 και 8 του ίδιου κανονισμού μειώνονται στις 15 ημέρες".Η εμπειρία της ΕΚΤ σε ό,τι αφορά το χειρισμό από το Διοικητικό Συμβούλιο των αιτήσεων για έλεγχο των αποφάσεων της Εκτελεστικής Επιτροπής, οι οποίες επιβάλλουν κυρώσεις λόγω μη συμμόρφωσης προς την υποχρέωση τήρησης του απαιτούμενου ύψους ελάχιστων αποθεματικών, έχει αποδείξει ότι η μειωμένη περίοδος των 15 ημερών δεν παρέχει επαρκή χρόνο στο Διοικητικό Συμβούλιο, προκειμένου αυτό: α) να αξιολογήσει συνολικά την πολυπλοκότητα της υπόθεσης· β) να συμμορφωθεί προς τις διαδικαστικές προϋποθέσεις που απορρέουν από το δικαίωμα άμυνας των επιχειρήσεων· και γ) να ανταποκριθεί στις διαδικαστικές προϋποθέσεις που απαιτούνται για τη λήψη απόφασης από αυτό. Λόγω των προϋποθέσεων αυτών και μόνο, θα ήταν αδύνατη η λήψη απόφασης από το Διοικητικό Συμβούλιο, γεγονός το οποίο θα νομιμοποιούσε μία επιχείρηση, μετά την παρέλευση της δεκαπενθήμερης περιόδου, να υποβάλει απευθείας αίτηση για δικαστικό έλεγχο από το Ευρωπαϊκό Δικαστήριο, χωρίς να έχει προηγηθεί έκδοση απόφασης επί της σχετικής αίτησης από το Διοικητικό Συμβούλιο.Προκειμένου να αποφευχθούν παρόμοιες καταστάσεις, οι οποίες μπορεί να καταστήσουν τη διαδικασία ελέγχου αναποτελεσματική, η ΕΚΤ λαμβάνει την τιμή να ζητήσει από το Συμβούλιο να παρατείνει την προθεσμία των 15 ημερών σε ό,τι αφορά τον έλεγχο των κυρώσεων στον τομέα των ελάχιστων αποθεματικών, προκειμένου να διασφαλισθεί η ορθή λειτουργία της διαδικασίας ελέγχου.Προτείνεται, για το λόγο αυτό, η επαναφορά της συνήθους δίμηνης περιόδου με διαγραφή από το άρθρο 7 παράγραφος 2 του κανονισμού (ΕΚ) αριθ. 2531/98 της αναφοράς που γίνεται στο άρθρο 3 παράγραφος 7 του κανονισμού (ΕΚ) αριθ. 2532/98, ως ακολούθως: "Στις περιπτώσεις που επιβάλλεται κύρωση σύμφωνα με την παράγραφο 1, ισχύουν οι αρχές και οι διαδικασίες που θεσπίζονται από τον κανονισμό (ΕΚ) αριθ. 2532/98. Ωστόσο, το άρθρο 2 παράγραφοι 1 και 3 και το άρθρο 3 παράγραφοι 1, 2, 3 και 4 του εν λόγω κανονισμού δεν εφαρμόζονται και οι περίοδοι που αναφέρονται στο άρθρο 3 παράγραφοι 6 και 8 του ίδιου κανονισμού, μειώνονται στις 15 ημέρες".ΙΙ. Σχολιασμός των άρθρωνΆρθρο 1 - ΤροποποίησηΤο άρθρο αυτό προτείνει τη διαγραφή της υφιστάμενης αναφοράς στη μειωμένη περίοδο, εντός της οποίας το Διοικητικό Συμβούλιο της ΕΚΤ αποφασίζει σχετικά με τις αιτήσεις ελέγχου των κυρώσεων που επιβάλλει η Εκτελεστική Επιτροπή της ΕΚΤ. Συνεπώς, η συνήθης δίμηνη περίοδος που θεσπίζει ο κανονισμός (ΕΚ) αριθ. 2532/98 πρόκειται να εφαρμόζεται επίσης στις περιπτώσεις μη συμμόρφωσης προς την υποχρέωση τήρησης του απαιτούμενου ύψους ελάχιστων αποθεματικών.Άρθρο 2 - Τελικές διατάξειςΟ παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα των Ευρωπαϊκών Κοινοτήτων και εφαρμόζεται σε αιτήσεις που υποβάλλονται μετά την ημερομηνία δημοσίευσης.(1) Το άρθρο 42 του καταστατικού ορίζει: "Σύμφωνα με το άρθρο 107 παράγραφος 6 της συνθήκης, αμέσως μετά την απόφαση για την ημερομηνία έναρξης του τρίτου σταδίου της οικονομικής και νομισματικής ένωσης, το Συμβούλιο θεσπίζει τις διατάξεις που αναφέρονται στα άρθρα 4, 5.4, 19.2, 20, 28.1, 29.2, 30.4 και 34.3 του παρόντος καταστατικού, αποφασίζοντας με ειδική πλειοψηφία, είτε έπειτα από πρόταση της Επιτροπής και διαβούλευση με το Ευρωπαϊκό Κοινοβούλιο και την ΕΚΤ, είτε έπειτα από σύσταση της ΕΚΤ και διαβούλευση με το Ευρωπαϊκό Κοινοβούλιο και την Επιτροπή".(2) ΕΕ C 246 της 6.8.1998, σ. 6.(3) ΕΕ L 318 της 27.11.1998, σ. 1.(4) ΕΕ L 318 της 27.11.1998, σ. 4.ΠΡΟΤΕΙΝΟΜΕΝΗ ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ (ΕΚ) αριθ. 2531/98 ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΕΛΑΧΙΣΤΩΝ ΑΠΟΘΕΜΑΤΙΚΩΝ ΑΠΟ ΤΗΝ ΕΥΡΩΠΑΪΚΗ ΚΕΝΤΡΙΚΗ ΤΡΑΠΕΖΑ"ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής καλούμενο 'καταστατικό'), και ιδίως το άρθρο 19.2,τη σύσταση της Ευρωπαϊκής Κεντρικής Τράπεζας (ΕΚΤ),τη γνώμη του Ευρωπαϊκού Κοινοβουλίου,τη γνώμη της Επιτροπής,Αποφασίζοντας σύμφωνα με τη διαδικασία που προβλέπεται στο άρθρο 107 παράγραφος 6 της συνθήκης για την ίδρυση της Ευρωπαϊκής Κοινότητας και στο άρθρο 42 του καταστατικού και κατά τους όρους του άρθρου 43.1 του καταστατικού, της παραγράφου 8 του πρωτοκόλλου για ορισμένες διατάξεις που αφορούν το Ηνωμένο Βασίλειο της Μεγάλης Βρετανίας και Βορείου Ιρλανδίας και της παραγράφου 2 του πρωτοκόλλου σχετικά με ορισμένες διατάξεις που αφορούν τη Δανία,Εκτιμώντας τα ακόλουθα:(1) Στις 23 Νοεμβρίου 1998, το Συμβούλιο εξέδωσε τον κανονισμό (ΕΚ) αριθ. 2531/98 σχετικά με την εφαρμογή ελάχιστων αποθεματικών από την Ευρωπαϊκή Κεντρική Τράπεζα(1).(2) Ο κανονισμός (ΕΚ) αριθ. 2531/98 θεσπίζει ειδικές κυρώσεις και διαδικασίες, οι οποίες προβλέπουν μία απλουστευμένη διαδικασία για την επιβολή κυρώσεων στην περίπτωση ορισμένων τύπων παραβάσεων, ενώ σε ό,τι αφορά τις αρχές και διαδικασίες που σχετίζονται με την επιβολή κυρώσεων παραπέμπουν στον κανονισμό (ΕΚ) αριθ. 2532/98 του Συμβουλίου, της 23ης Νοεμβρίου 1998, σχετικά με τις εξουσίες της Ευρωπαϊκής Κεντρικής Τράπεζας για επιβολή κυρώσεων(2).(3) Η εμπειρία σε ό,τι αφορά τη διαδικασία ελέγχου, η οποία θεσπίζεται στο άρθρο 3 παράγραφος 7 του κανονισμού (ΕΚ) αριθ. 2532/98 και απλοποιείται από το άρθρο 7 παράγραφος 2 του κανονισμού (ΕΚ) αριθ. 2531/98, έχει αποδείξει ότι η μειωμένη περίοδος των 15 ημερών δεν παρέχει στο Διοικητικό Συμβούλιο επαρκή χρόνο για τη λήψη της ενδεδειγμένης απόφασης.(4) Προκειμένου να υπάρξει μία αποτελεσματική διαδικασία ελέγχου, η περίοδος για τη λήψη απόφασης από το Διοικητικό Συμβούλιο πρέπει να παραταθεί στους δύο μήνες,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1ΤροποποίησηΣτο άρθρο 7 παράγραφος 2 του κανονισμού (ΕΚ) αριθ. 2531/98, η αναφορά στο άρθρο 3 παράγραφος 7 του κανονισμού (ΕΚ) αριθ. 2532/98 διαγράφεται.Άρθρο 2Τελικές διατάξειςΟ παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα των Ευρωπαϊκών Κοινοτήτων.Οι διατάξεις του παρόντος κανονισμού εφαρμόζονται σε αιτήσεις που υποβάλλονται μετά την ημερομηνία δημοσίευσής του. Προς το σκοπό αυτό, λαμβάνεται υπόψη η ημερομηνία παραλαβής της αίτησης από την ΕΚΤ.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος."Η παρούσα σύσταση απευθύνεται στο Συμβούλιο της Ευρωπαϊκής Ένωσης.Η παρούσα σύσταση δημοσιεύεται στην Επίσημη Εφημερίδα των Ευρωπαϊκών Κοινοτήτων.Φρανκφούρτη, 1 Μαρτίου 2001.Ο Πρόεδρος της ΕΚΤWillem F. Duisenberg(1) ΕΕ L 318 της 27.11.1998, σ. 1.(2) ΕΕ L 318 της 27.11.1998, σ. 4.


Avis juridique important

|

31995H0112

95/112/ΕΚ: Σύσταση του Συμβουλίου της 20ής Μαρτίου 1995 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Ανάπτυξης (1984) (έκτο ΕΤΑ) για το οικονομικό έτος 1993

Επίσημη Εφημερίδα αριθ. L 080 της 08/04/1995 σ. 0044 - 0044

ΣΥΣΤΑΣΗ ΤΟΥ ΣΥΜΒΟΥΛΙΟΥ της 20ής Μαρτίου 1995 για την  απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου  Αναπτύξεως (1984) (έκτο ΕΤΑ) για το οικονομικό έτος 1993 (95/112/ΕΚ)ΤΟ ΣΥΜΒΟΥΛΙΟ  ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 206, την τρίτη σύμβαση ΑΚΕ-ΕΟΚ, που υπογράφηκε στη Λομέ στις 8 Δεκεμβρίου 1984, την απόφαση 86/283/ΕΟΚ του Συμβουλίου της 30ής Ιουνίου 1986 περί συνδέσεως των υπερποντίων χωρών  και εδαφών με την Ευρωπαϊκή Οικονομική Κοινότητα  (1), την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας   (2), που υπογράφηκε στις Βρυξέλλες στις 19 Φεβρουαρίου 1985, όπως τροποποιήθηκε από την απόφαση  86/281/ΕΟΚ  (3), και ιδίως το άρθρο 29 παράγραφος 3, το δημοσιονομικό κανονισμό της 11ης Νοεμβρίου 1986 για το έκτο Ευρωπαϊκό Ταμείο Αναπτύξεως  (4),  και ιδίως τα άρθρα 66 μέχρι 73, Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού  Ταμείου Αναπτύξεως (1984) (έκτο ΕΤΑ), που εγκρίθηκαν στις 31 Δεκεμβρίου 1993, καθώς και την έκθεση  του Ελεγκτικού Συνεδρίου για το οικονομικό έτος 1993, που συνοδεύεται από τις απαντήσεις της  Επιτροπής  (5), Εκτιμώντας: ότι, δυνάμει του άρθρου 29 παράγραφος 3 της εσωτερικής συμφωνίας, η απαλλαγή από τη ευθύνη για τη  διαχείριση του Ευρωπαϊκού Ταμείου Αναπτύξεως (1984) (έκτο ΕΤΑ), παρέχεται στην Επιτροπή από το  Ευρωπαϊκό Κοινοβούλιο μετά από σύσταση του Συμβουλίου 7 ότι η εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), εκ μέρους της  Επιτροπής, κατά το οικονομικό έτος 1993, ήταν στο σύνολό της ικανοποιητική 7 ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των  εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), για το οικονομικό έτος 1993. Βρυξέλλες, 20 Μαρτίου 1995. Για το Συμβούλιο Ο Πρόεδρος E. ALPHANDΙRY